
Să vorbim despre culori 


Lumea este colorată ! O lume fără culori n-ar fi numai 
tristă, ci ar părea moartă. Gîndiţi-vă doar la marea deosebire 
dintre o zi de vară — însorită, scăldată de cerul albastru, 
smălțuită de flori, frunze şi finețuri — şi o zi de toamnă tir- 
zie, ploioasă, mohorită, cînd totul este dominat de cenușiu 
(fig. 1, 2). 

Şi totuşi, chiar şi în trista înfăţişare a naturii ce se pregă- 
teşte de iarnă, există culori, chiar dacă reduse la o gamă ocru- 
cenușie. Total lipsit de culoare este numai întunericul absolut. 
O cît de slabă rază de lumină naşte culori. Țineţi minte acest 
lucru, căci de lumină depinde existenţa culorilor : lumina 
este chiar izvorul lor ! 

Totodată, culoarea este principalul mijloc prin care omul 
deosebeşte şi recunoaşte elementele şi fenomenele naturii. 
Varietatea orelor zilei — de la razele viorii ale zorilor, la 
gama de roşuri aprinse ale răsăritului şi pînă la lumina albă, 
intensă de amiază ; culorile anotimpurilor — de la boarea 
verdelui crud şi armoniile pastelate ale primăverii (fig. 3), 
la culorile puternice de vară şi cele ale fructelor pîrguite 
(fig. 4), apoi la toamna aurie plină de roade (fig. 5) şi, în sfirşit, 
la alb-cenuşiul, vristat de copaci negri, de iarnă (fig. 6); întune- 
carea vinătă-albastră dinaintea furtunei şi lumina verzuie- 
aurie a liniştirii de după vijelie, curcubeul etc., etc., precum 
şi culoarea tuturor lucrurilor, au dat oamenilor excelente 
mijloace de orientare. Culorile au stat, în cea mai mare mă- 
sură, la baza cunoaşterii lumii de către oameni. Unii învăţaţi 
au dovedit chiar că omul percepe mai întîi culoarea şi doar 


apoi forma lucrurilor. 
* 


Dar ce sînt de fapt culorile ? Nimic altceva decit anumite 
fascicule de lumină ce se reflectă în ochii noştri. 

Fără îndoială că aţi văzut vreodată — mai ales după 
ploaie — curcubeul, acel măreț arc ce încalecă cerul cu o 
bandă multicoloră, din care deosebim mai ales : roşu, porto- 
caliu, galben, verde, albastru, albastru-închis şi violet. 

Fenomenul a fost lămurit, pentru prima oară, în veacul 
al 17-lea, de către învățatul englez Isaac Newton (1642— 1727). 


Lăsînd să treacă printr-o prismă de cristal o rază de lumină, 
el a obţinut cele 7 culori ale curcubeului, dovedind mai întîi 
că lumina albă este alcătuită din fascicule colorate și apoi 
că fiecare culoare reprezintă un izvor deosebit de radiații. 

Ştiinţa de azi aşază aceste radiaţii cam între 400 milimicroni 
lungime de undă — pentru culoarea violetă — şi 800 mili- 
microni pentru roșu. De aici se şi vede de ce roşul este cea mai 
iritantă culoare, deoarece are cea mai mare putere de radiaţie. 

Dar cazul în care vedem toate culorile deodată este, fireşte, 
foarte rar. În cele mai obişnuite situații percepem doar o 
culoare. Cum se produce ea ? Cînd lumina întilneşte un corp 
sau o suprafaţă, natura acestora face ca obiectul luminat să 
absoarbă şi deci să reţină o mare parte din fasciculele colorate 
ale luminii, reflectînd doar o parte din ele. Astfel, galben va 
fi corpul care va reflecta în ochii noştri doar fasciculul galben, 
absorbind toate celelalte. Roşu este obiectul care reflectă doar 
fasciculul ce emite cu vreo 750 milimicroni lungime de undă 
ş.a.m.d. 

Deci culoarea este o senzaţie primită de ochiul nostru, pe 
care el o transmite apoi creierului. Ea depinde însă mai ales 
de trei factori principali : |. Constituţia suprafeţii obiectelor 
ce absorb sau reflectă, în mai mare sau mai mică măsură, unele 
sau altele din fasciculele colorate ale luminii ; 2. Felul şi 
calitățile razelor luminoase ce izbesc obiectul (altfel spus : 
în ce fel de lumină privim obiectul ?).; şi 3. Calitățile ochiului 
Care percepe această reflectare şi o transmite mai departe. 

Astfel, o suprafaţă păroasă, catifeaua, de pildă, are o cu- 
loare dacă o periem într-un sens şi alta dacă o periem invers. 
Unul este albul hirtiei şi altul albul laptelui sau al zăpezii; 
unul este roşul cireşii şi altul roşul firului de lină vopsit în 
culoarea cireşii ş.a.m.d. Iar aceleași obiecte pot avea o culoare 
în lumina albă de zi şi cu totul alta în lumina electrică, de 
noapte. Mai mult ; în lumina electrică, acelaşi obiect are o 
culoare dacă e aşezat sub becuri clasice, cu filament incandes- 
cent, alta dacă e luminat cu tuburi fluorescente alb-albăstrui, 
alta în lumina tuburilor gălbui şi cu totul alta cînd primeşte 
lumina puternic portocalie a lămpilor cu vapori de sodiu, ce 


sugi SPECTRUL 


raze solare prisma 


se află azi instalate pe străzile unor oraşe ale țării noastre. 

În sfîrşit, calitățile construcției ochiumi pot schimba şi ele, 
radical, rezultatele percepţiei. Lăsînd la o parte cazurile pato- 
logice — mai rare — ale așa-numiţilor daltonişti, oameni 
ce nu pot vedea decît anumite culori, s-a dovedit experimental 
că percepția aceleiași culori diferă de la un individ la altul, 
Chiar dacă numai cu unele nuanţe. Ceea ce înseamnă că dacă 
spunem „roșu“, nu e deloc sigur că vedem acelaşi roşu cum 
îl văd cei de lîngă noi. 

Astfel, cercetătorul şi pictorul american de origine germană 
Iosef Albers (1888— 1976), experimentînd cu peste 50 de stu- 
denți de-ai săi, a demonstrat că faţă de acelaşi carton, roşu- 
închis, fiecare percepuse de fapt o altă nuanță, e adevărat 
apropiată, dar totuşi diferită față de modelul dat. 

Fireşte că în mod obişnuit astfel de deosebiri nu sînt nici 
măcar remarcate. Dar în practica tehnicii moderne, de pildă, 
unde controlul se face de multe ori prin etalonaje colorate, 
rezultatele pot fi falsificate de o citire lipsită de maximum de 
precizie. 

Faptul că ochiul omenesc se înşală, că de cele mai multe ori 
percepțiile sale coloristice sînt false, este azi dovedit de apa- 
ratele foarte fine de măsură a luminozităţii, a lungimii de undă, 
a radiaţiilor coloristice etc. Astfel, se poate dovedi că zăpada, 
pe care noi o vedem perfect albă, din pricina unor fenomene 
de refracție, este constituită de fapt din cristale minuscule 


Roșu i 
Portocaliu 
Galben 

Verde 

Albastru 
AJbastru închis 
Violet 


perfect transparente, ca apa. Mai mult ; privită sub un cer 
cenuşiu de iarnă, zăpada pare orbitor de albă, iar cerul foarte 
întunecat. Dar aparatele de măsurat arată că luminescenţa 
cerului este incomparabil mai mare ca aceea a zăpezii. Ceea 
ce e şi firesc, cerul fiind chiar izvorul luminii, iar zăpada doar 
o suprafaţă ce primeşte şi reflectă lumina, ba mai şi absoarbe 
o parte din radiaţiile luminoase. 

Dar nu numai atit ; în mediul nostru înconjurător — în 
cel natural sau în cel făurit de oameni — nu se află culori 
izolate decit în cazuri foarte rare. În mod obișnuit, orice 
culoare este văzută în raport cu altele care o înconjoară. Or, 
din pricina specificului percepției umane, între culori apar 
interinfluențe puternice. Aşa, de pildă, un pătrat alb pe fond 
negru ne pare mai mare decît un pătrat negru, de absolut 
aceleaşi dimensiuni, dar aşezat pe alb (fig. 7). Falsa impresie 
se datoreşte faptului că albul, fiind mai puternic — adică 
mai luminos — ca negrul, radiază depăşindu-şi parcă mar- 


ginile, în vreme ce negrul, dimpotrivă, pare că se restrînge, 
devine parcă mai mic în raport cu albul. 

“Tot aşa, un pătrat galben pe fond alb pare, în contrast cu 
albul, mai întunecat şi de o tonalitate caldă, dulce (fig. 8). 
Pe fond negru însă, acelaşi pătrat galben pare mai luminos, 
în contrast cu negrul, şi capătă totodată o expresie mai rece, 
mai tăioasă. Din aceleaşi cauze, un pătrat roşu pe fond alb, 
pare foarte întunecat, în vreme ce pătratul roşu pe fond negru 
străluceşte şi pare foarte cald (fig. 9). 

Dar raporturile dintre culorile alăturate sînt de foarte nu- 
meroase tipuri, depinzînd de nenumărați şi diverşi factori. 
În cazurile mai înainte arătate, culorile roşu sau galben erau 
influențate de alb sau negru, căpătînd astfel sau pierzînd, 
mai ales, din luminozitate, Dacă vom pune acum însă un 
pătrat cenușiu pe un fond verde (fig. 10) — culoare foarte 
rece — cenuşiul va părea, prin contrast, cald. Acelaşi pătrat 
cenușiu însă, aşezat pe fond roşu portocaliu, va părea rece. 
La fel de puternic se influențează, de pildă, alte culori : un 
pâtrat roşu pe fond maro închis pare mult mai luminos decît 
acelaşi roşu pe fond galben (fig. 11); iar un pătrat verde- 
smaragd pe galben pare mai închis şi chiar mai verde decit 
acelaşi pătrat verde pe fond albastru-marin închis (fig. 12). 

Pentru faptul că în toate alăturările de acest fel culorile 
acţionează unele asupra altora în același timp şi prin contrast, 
ele se numesc contraste simultane. Dar asupra contrastelor 
coloristice vom mai reveni, pe larg. 

Aţi auzit probabil, de multe ori, vorbindu-se despre armonie 
coloristică, despre faptul că un imprimeu, un obiect sau un 
interior de casă este sau nu este frumos, pentru că este sau 
nu colorat armonios. În mod general, prin armonie cromatică 
se înțelege acordul, adică interacțiunea simultană a două sau 
mai multe culori. Dar judecata unor astfel de fenomene este 
un act pur subiectiv, care depinde adică de fiecare om în parte. 
Ba mai există şi credința, foarte răspîndită, că şi în materie 
de culori, „nu-i frumos ce-i frumos, ci e frumos ce-mi place 
mie !* 

Dar în pofida gusturilor personale, datorite şi ele de cele 
mai multe ori unei anumite educații sau unei lipse de educație 
estetică, există o armonie coloristică general valabilă, impusă 
de o lege obiectivă psihofiziologică şi neîngrădită de aceste 
„Busturi“. Legea se întemeiază pe acea simetrie a forțelor 


culorilor ce se alătură, fenomen direct legat de felul cum „văd“ 
ochii omului culorile. Faceţi următoarea încercare : luaţi 
un cerc roșu şi unul verde (fig. 13) şi priviţi-le separat, astu- 
pînd cînd unul cînd altul. După ce priviţi, absolut fix, fără 
să clipiți, vreme de 30—50 de secunde, doar cercul roşu, 
închideți brusc ochii: veţi vedea un cerc verde. Repetaţi 
experiența, de data asta cu cercul verde și, închizind apoi 
brusc ochii, veţi vedea cercul roşu. Dar ce s-a întimplat de 
fapt ? Experiența dovedeşte că între roșu şi verde există o 
relaţie strictă, impusă chiar de constituția psihofiziologică a 
mecanismului privirii umane. Astfel de relații — ce există 
de altminteri şi între multe alte culori — se numesc com- 
plementare. Ele îşi fac simțită prezența, cu sau fără voia noastră, 
pretutindeni în mediul înconjurător. 

Aşa, de pildă, relația complementară dintre galben şi violet 
a fost remarcată şi de marele poet şi om de ştiinţă german, 
Johann Wolfgang Goethe (1749-1832) ; plimbîndu-se prin 
grădină cu un amic, el a observat că florile ce apăreau în partea 
lor luminată de un galben curat şi puternic deveneau violacee 
în partea lor umbrită. Faptul că o suprafaţă galbenă devine 
violacee în părțile ei umbrite (fig. 14) a fost observat şi de alţi 
cercetători sau artişti din secolul trecut, printre care şi pictorul 
francez Eugtne Delacroix (1798 1863). 

Pentru a afla însă în ce constă simetria dintre culori şi, tot- 
odată, care sînt culorile complementare, trebuie să amintim 
mai întîi, măcar pe scurt, ordinea şi ierarhia culorilor princi- 
pale, așa cum se înşiră ele în ceea ce se numeşte „Cercul cro- 
matic“. În ultimă analiză el este comparabil cu curcubeul, 
cu deosebirea că numărul culorilor ce-l compun poate fi în- 
mulțit fără limită. Poate și mai însemnat este însă faptul că 
toate culorile cunoscute, precum şi cele ce vor mai fi create 
de acum înainte pot fi obținute din cele trei culori numite 
primare sau fundamentale : roșu, galben şi albastru. Dar 
trebuie ținut seama că nu orice roşu, orice galben sau orice 
albastru pot da, prin amestec, toate celelalte culori. Funda- 
mentale sau primare sînt doar : roşul purpuriu deschis numit 
Magenta, galbenul de crom și albastrul numit de Prusia sau 
cianic (ferocianură de fier) (fig. 15). De asemenea, trebuie 
să avem în vedere că aici nu ne ocupăm decît de culorile pig- 
mentare (vopsele de tot felul, acuarele, tempera, ulei etc.) 
şi nu de luminile colorate (reflectoare cu ecrane colorate de 


teatru, suprapunerea de materiale transparente colorate etc.) 
pentru care culorile primare sînt altele : roşu, verde şi albastru- 
violet. 

Deci pentru culorile pigmentare, din cele trei primare, ames- 
tecate două cîte două, se obţin 3 culori binare : din roşu şi 
galben obţinem portocaliu, din roşu şi albastru, violet, iar 
din galben şi albastru, verde (fig. 16). Dacă amestecăm apoi, 
tot două cîte două, culorile primare şi cele binare, căpătăm 
alte 6 culori, numite terțiare : roşu cu violet dau violet-roşcat. 
violet cu albastru, violet-albăstrui. albastru cu verde, verde- 
albăstrui, verde cu galben, verde-gălbui, galben cu roşu, 
portocaliu-roşcat şi galben cu portocaliu, portocaliu-gălbui. 

Culorile primare, binare şi terțiare, alcătuiesc cercul cro- 
matic cu 12 culori (fig. 17). Operația se poate, fireşte, continua, 
obţinîndu-se un cerc cromatic cu 24 de culori ş.a.m.d. 

în cercul cromatic cu 12 culori — numite şi pure — se 
pot citi și culorile complementare : ele sînt aşezate exact dia- 
metral opuse. Astfel, perechile complementare primare sînt : 
albastru cu portocaliu, roşu cu verde, şi galben cu violet. 
Jar complementarele binare sînt : albastru-violet cu galben- 
portocaliu, roşu-violet cu galben-verzui şi roşu-portocaliu cu 
albastru-verzui. 

"Toate aceste combinaţii obţinute prin amestecul culorilor se 
pot realiza şi „optic“, adică aşezînd cele două culori alături, 
în linii repetate de pildă, amestecul făcîndu-se în ochiul privi- 
torului (fig. 18). Este ceea ce au practicat unii artişti francezi 
de la finele veacului trecut numiţi „pointillişti“ sau ceea ce 
practică deseori ţesătorii de covoare sau de tapiserii, alăturind 
fire de culori deosebite. Fireşte însă că efectul unei astfel de 
tehnici este cu atît mai mare cu cît privim de la o distanță 
mai mare, 

Dă 

Am văzut pînă acum o serie de contraste între culori care, 
în pofida puternicelor deosebiri dintre ele, se înrîuresc una 
pe alta. Ba poate că înrîurirea e cu atît mai mare cu cît deose- 
birile dintre culori sînt mai mari. 

În general, puterea de observaţie a omului se întemeiază pe 
comparații. Un lucru ni se pare, de pildă, mic sau mare, doar 
în comparaţie — în contrast deci — cu altul sau, mai ales, 
în comparație cu propria noastră dimensiune. Copiii privesc 
casele, străzile, copacii, cu mult mai de jos decît oamenii mari. 


De aceea nu o dată se întîmplă ca, revenind după mulţi ani 
pe strada sau în curtea unde am copilărit, să ne mirăm că 
strada foarte largă şi greu de trecut, casele sau copacii foarte 
mari din amintirea noastră sînt de fapt mici ! 

Contrastele joacă un rol de seamă şi în lumea culorilor. 
Unul din învățații care au studiat, pe baza vechii tradiții și a 
noilor cunoştinţe, problemele teoriei culorilor — pictorul 
şi profesorul german Johannes Itten (1888—1967) — pro- 
pune un sistem de clasificare cu 7 tipuri principale de contraste 
coloristice : 

1. Contrastul culorilor în sine 

2. Contrastul coloristic de lumină şi umbră (numit şi clar- 
obscur) 

3. Contrastul culorilor calde şi reci 

4. Contrastul culorilor complementare 

5. Contrastele simultane de culoare 

6. Contrastul coloristice de calitate 

7. Contrastul coloristic de cantitate 

Acest fel de a clasifica tipurile de contraste e foarte folositor 
pentru cunoaşterea şi minuirea culorilor, chiar dacă — după 
cum vom vedea — cele 7 feluri de contraste nu sînt total 
separate, amestecîndu-se de multe ori : de pildă, cele comple- 
mentare cu cele calde şi reci, cele simultane cu cele de calitate 
sau de cantitate ş.a.m.d. Să vedem deci în ce constau cele 7 
feluri de contraste, încercînd a le cunoaşte mai îndeaproape. 

Contrastul culorilor în sine, primul şi totodată cel mai simplu 
din serie este cel dintre culori foarte diferite, de pildă, dintre 
roşu, galben şi albastru (fig. 19). Contrastul dintre aceste 
culori, primare, cum desigur aţi observat, este şi cel mai puter- 
nic din întreaga categorie. Impresia ce ne-o produce este nu 
numai puternică ci şi foarte colorată, luminoasă, sinceră şi 
precisă. Faptul nu e de mirare, aici alăturîndu-se cele 3 culori 
pure din care se nasc toate celelalte culori. 

Contrastul culorilor în sine nu se rezumă doar la combina- 
ţiile celor trei culori primare ! El pierde însă din puterea 
expresiei, cu cît culorile ce se alătură sînt mai depărtate de 
primele trei. Aşa, de pildă, contrastul dintre portocaliu, verde 
şi violet — culori binare — (fig. 20), deşi mai mic decît 
cel dintre culorile primare, este mai puternic decît cel dintre 
culorile terțiare : violet-roşcat, violet-albăstrui, verde-albăstrui, 
verde-gălbui, portocaliu-roşcat şi portocaliu-gălbui (fig. 21). 


Contrastele culorilor în sine sînt nenumărate şi, prin urmare, 
şi posibilităţile de varietate a expresiei coloristice sînt nesfirşite. 
Culorile mai slabe pot fi puse în contrast cu cele puternice : 
de pildă, roşu cu verde, galben cu albastru, portocaliu cu violet 
(fig. 22). În astfel de combinaţii pot intra, de asemenea, albul 
sau negrul, care întăresc foarte mult, chiar şi contrastul culorilor 
primare (fig. 23). Încercaţi singuri să alăturaţi, în forme precise 
sau în pete libere, astfel de culori. 

Itten propune exerciţii foarte interesante ce pun în valoare — 
prin contraste de culori în sine — o singură culoare. Să luăm 
de pildă, ca element central, roșul și să aşezăm în jurul hii alte 
culori contrastante, în mici cantităţi, pentru a-i lintensifica 
puterea de expresie (fig. 24), Să repetăm exercițiul punînd în 
centru, de pildă, elemente roşii şi galbene, pe fond albastru. 
Exerciţiul poate fi repetat alegîndu-se ca element central 
orice altă culoare puternică sau grupuri de culori. 

Contrastul de culoare în sine este dominant în multe domenii 
sau epoci de artă, ca, de pildă, în artele populare — de la 
țesături pînă la ceramică, în miniaturile Evului Mediu, în 
artele orientale în general, precum şi în artele moderne de la 
finele secolului al 19-lea şi pînă azi. 

Al doilea tip din seria celor 7 este Contrastul coloristic de 
lumină şi umbră. Cel mai puternic din această categorie este, 
fireşte, cel dintre alb şi negru. Dar între aceste două valori 
extreme. (numite polare), putem afla nenumărate cenușiuri, 
mai apropiate de negru (mai întunecate sau închise — cum 
se mai spune) sau mai apropiate de alb (mai luminoase sau 
deschise) (fig. 25). Aceste cenuşiuri (sau gri-uri, cum sînt 
uneori numite, după cuvintul francez gris) le putem obține 
amestecînd negrul şi albul în cantități diferite. Cu cît vom 
adăuga mai mult negru, cu atît cenușiul va fi mai închis şi, 
dimpotrivă, cu cît vom pune mai mult alb în amestec, cu atit 
cenuşiul va fi mai deschis. Încercaţi să faceţi o scară cît mai 
largă de cenuşiuri, aflate între alb și negru. Cenuşiurile astfel 
obţinute devin expresive alături de alie culori, le ajută sau le 
slăbesc. Încercaţi exerciţii de contraste între 7oşu şi cenuşiuri, 
între albastru sau galben şi cenușiuri. 

Cenuşiurile rezultate exclusiv din amestecul de alb şi negru 
sînt în general numite neutre, spre deosebire de aşa-numitele 
cenuşiuri colorate ce se obţin din amestecul unor culori, fie 
cu,fie fără alb şi negru. Aşa de pildă, combinind în cantități 


egale culorile complementare, galben cu violet, roşu cu verde, 
portocaliu cu albastru sau chiar cele trei culori primare — 
roşu, galben şi albastru — obținem diferite cenuşiuri colorate 
(fig. 26) mai deschise sau mai închise, după cum adăugăm 
alb sau negru. Dacă amestecăm însă culorile complementare 
în cantități inegale, atunci culoarea ce a intrat în combinaţie 
în cantitate mai mare va deveni ceea ce se numeşte un ton 
rupt : un fel de culoare grizată la care, de asemenea, putem 
adăuga alb sau negru (fig. 27). Încercaţi să faceţi un motiv 
decorativ, sau o natură moartă folosind cenuşiuri colorate 
şi tonuri rupte (fig. 28). 

Contraste puternice de lumină și umbră se află, de asemenea, 
între alb şi alte culori închise ca, de pildă, roşu. maro, verde 
sau albastru (fig. 29). Putem obţine nuanțe mai luminoase 
sau mai întunecate şi din aceste culori, fie amestecîndu-le 
cu alb, fie cu negru. Încercaţi o natură moartă în gama de 
albastru (fig. 30). 

Dar domeniul contrastelor coloristice de lumină şi umbră 
este cu mult mai întins, numărul lor fiind practic nesfirşit, 
atit ca tip, cît şi ca gradaţii. Aşa de pildă, contrastul dintre o 
culoare foarte luminoasă ca galbenul şi una întunecată, cum 
e violetul (fig. 31), este mult mai mare decit contrastul dintre 
roşu şi verde (fig. 32). 

Ajungând la Contrastul de cald şi rece — al treilea din serie — 
trebuie mai întîi să lămurim ce înseamnă culori calde şi culori 
reci. Oricit ar părea de curios, e vorba aici într-adevăr de o 
senzaţie de căldură pe care ne-o dau culorile din gama : galben, 
galben-portocaliu, portocaliu, roşu-portocaliu, roşu şi violet- 
roşcat : şi de senzaţia de răceală produsă de gama : galben- 
verzui, verde, albastru-verzui, albastru, albastru-violaceu şi 
violet. Polii acestor contraste sînt socotiți a fi roşul-portocaliu 
(numit şi roşul de Saturn) — culoarea cea mai caldă — şi 
albastrul-verzui (oxidul de manganez) — culoarea cea mai 
rece (fig. 17). Astfel de constatări au fost consemnate în stră- 
vechi mărturii şi chiar practici care s-au perpetuat de-a lungul 
mileniilor, ca de pildă în medicina populară. 

Cercetările moderne au confirmat ştiinţific că astfel de sen- 
zaţii se datoresc deosebirilor de lungime de undă ale culorilor 
ce variază, cum am văzut, de la circa 800 de milimicroni pentru 
roşu, pînă la circa 400, milimicroni, pentru vioiet. Deci cu cît 
lungimea de undă cu care radiază culoarea e mai mare, cu atit 


—— 


este mai caldă. Invers, senzaţia de răceală e datorită unor 
lungimi de undă inferioare. Totodată culorile calde sînt mai 
iritante, în vreme ce culorile reci au un vădit efect liniştitor. 

Experienţe foarte riguroase au arătat că într-o cameră 
zugrăvită în albastru verzui, locatarii începeau să aibă senzaţia 
frigului de pe la temperatura de 15 grade Celsius, pe “cînd 
într-o cameră zugrăvită în roşu-portocaliu, această senzație 
nu apărea decît abia pe la 11-—12 grade. Fireşte însă că nu e 
recomandabil să locuim într-o cameră cu pereții roşii, ce ne-ar 
ține într-o permanentă stare de iritație. Controlul tensiunii 
sîngelui arată, de asemenea, că albastrul face să scadă ten- 
siunea, în vreme ce roşul o ridică. 

Experienţe similare s-au făcut şi cu animalele. Astfel, un 
grajd pentru cai de curse a fost împărțit în două: o parte 
zugrăvită în albastru-verzui şi cealaltă în roşu-portocaliu. 
Caii aduşi, după efortul unei curse, în partea grajdului colorată 
în albastru s-au liniştit foarte repede, în vreme ce în partea 
roşie, ei au rămas multă vreme încinşi şi agitați. În cursul 
aceleiaşi experienţe s-a mai observat că, pe cînd în partea 
albastră nu era nici o muscă, în cealaltă parte ele mişunau. 
Este, de asemenea, foarte cunoscut faptul că multe animale, 
mai ales taurul, se înfurie la vederea culorii roşii. 

În medicina populară se folosesc efectele culorilor din 
vremuri străvechi. Cercetătorii folclorului medical românesc 
arată că, împotriva pojarului, se recomandă să se bea cîrmiz 
(deci roşu) cu rachiu şi să se aplice pe stomac o pinză roşie, 
muiată în rachiu cu cîrmiz. O altă metodă indică o infuzie de 
mac roşu împotriva pojarului. Iar pentru a se vindeca de găl- 
binare, se foloseau fel de fel de vegetale galbene : şofran, 
gălbinele, luminărică, rostopasca ş.a.m.d. 

Medicul danez Finsen descoperise, pe la finele veacului 
trecut, o metodă de vindecare a mai multor boli de piele, cu 
lumină roşie. lar astăzi s-a generalizat aşa-numita cromo- 
terapie — adică tratamente medicale bazate pe efectele cu- 
lorilor. 

În consecință, e uşor de înţeles ce efecte bune pot avea 
culorile liniştitoare în camerele unde muricesc sau se odihnesc 
oamenii. Dealtminteri, vă puteţi convinge singuri de efectele 
calmante ale verdelui, de pildă, plimbîndu-vă printr-o pădure, 
într-un parc sau într-o grădină, primăvara sau vara ! 

Raportului cald-rece din coloristică îi mai corespund şi alte 


senzaţii. Unii cercetători propun următoarele corespondențe, 
asemănătoare cu efectul de rece şi cald: 


— umbrit — însorit 
— transparent — opac 
= liniştitor — iritant 
— subțire — gros 

— aerian — pămîntesc 
— depărtat — apropiat 
— uşor — greu 

— umed — uscat. 


Aceste efecte diferite mai arată ce largă gamă de expresie 
permit contrastele de cald-rece în coloristică ! Dacă n-ar fi 
decit să amintim că aşa-numita perspectivă coloristică este 
ceea ce pot exprima planele îndepărtate în peisaje. ele deve- 
nind din ce în ce mai rece colorate, din pricina straturilor de 
aer ce se interpun. În vreme ce planele mai apropiate sînt mai 
cald colorate. 

Dacă reprezentăm acum cele două culori polare ale acestui 
tip de contrast — roşu-portocaliu şi albastru-verzui — în 
cantităţi diferite, putem obţine fie o dominantă caldă (fig. 
33— 35), cînd roşul e mai mare, fie una rece (fig. 34—36), 
cînd albastrul e mai mare. Aci avem de-a face, totodată, şi 
cu contraste coloristice de cantitate (al 7-lea tip din serie), 
deoarece puterea culorii e cu atit mai mare cu cît cantitatea 
ei este mai mare. Dar despre acest tip de contrast vom mai 
vorbi. 

Revenind acum la contrastele de cald şi rece şi alegind un 
violet, vom vedea că el apare, prin contrast, cald, cînd se 
află alături de culori reci (fig. 37) şi, dimpotrivă, pare rece 
alături de culori calde (fig. 38). Întorcîndu-ne apoi la cercul 
cromatic cu 12 culori (fig. 17) vedem că violetul se află chiar 
la graniţa dintre gama de culori calde şi cea de culori reci, 
ceea ce explică de ce este poate şi mai influențabil decit alte 
culori. 

Să încercăm un motiv decorativ în culori calde şi reci, 
precum şi o compoziţie cu obiecte sau flori astfel colorate. 

Contrastul coloristic de cald şi rece este printre cele mai 
strălucitoare sau, cum se mai spune, prin comparaţie, mai 
muzicale. EI a fost deseori folosit în artele plastice, fie în vitra- 
liile din Evul Mediu — acele panouri din bucățele de sticlă 


colorată montate pe armătură de plumb, folosite la ferestre — 
(fig. 67), fie în pictura modernă. 

Însemnătatea celui de al patrulea contrast, al culorilor 
complementare, constă, înainte de toate, în marea lui răspîndire. 
Cum s-a mai spus, privind o culoare, ochiul omului cere 
culoarea complementară ; de exemplu, umbra unei flori gal- 
bene este violetă ş.a.m.d. Unii specialişti socotesc că „legea 
culorilor complementare este regula de bază a oricărei creații 
artistice, deoarece respectarea acestei legi determină un per- 
fect echilibru pentru ochi. Culorile complementare, folosite 
în proporţii corecte, produc un efect static şi solid. Fiecare 
culoare îşi păstrează luminozitatea sa fără schimbări“. 

Istoria artei ne arată totuşi că s-au creat capodopere de pic- 
tură sau arte decorative şi în afara legii culorilor complemen- 
tare. Şi aceasta din pricină că vastul domeniu al cromaticii nu 
se lasă guvernat de nici o lege absolută, veşnic valabilă : 
motiv pentru care nici chiar granițele universului culorilor 
n-au fost vreodată perfect stabile, schimbîndu-se mereu. 

Ca urmare, nici cei mai buni specialişti nu ne pot da acele 
reguli absolut infailibile de folosire a culorilor — atit de mult 
dorite — acele chei fermecate ce deschid toate porțile lumii 
culorilor. Ceea ce se poate, şi ceea ce încearcă şi autorul acestor 
rînduri, este de a găsi doar citeva îndrumări generale ce pot 
uşura apropierea de culori, înțelegerea, cît de cît, a principa- 
lelor fenomene cromatice. 

Revenind acum la al patrulea tip de contraste, constatăm 
că în cadrul perechilor complementare, fiecare culoare păs- 
trîndu-și propria sa caracteristică, apar şi alte tipuri de con- 
traste. Astfel, raportul dintre galben şi violet (fig. 39) nu repre- 
zintă doar un contrast complementar ci şi, cum am văzut, un 
foarte puternic contrast de umbră şi lumină ; la fel, în ceea 
ce priveşte perechile galben-portocaliu, albastru-violaceu (fig. 
40) şi portocaliu, albastru (fig. 41). Perechea complementară 
roşu-portocaliu, albastru-verzui (fig. 42) este totodată şi 
cea mai amplă expresie a contrastului de cald-rece. Iar roşul- 
carmin şi verdele-albăstrui, de asemenea complementare 
(fig. 43), deşi în contrast de cald-rece, au absolut acelaşi grad 
de luminozitate. Apropiate ca luminozitate sînt şi roşul- 
violaceu cu verdele-gălbui, altă pereche complementară (fig. 44). 

Cum s-a mai spus, amestecul de culori complementare este, 
de asemenea, esenţial în obţinerea de tonuri cenuşii colorate 


sau a aşa-numitelor „tonuri rupte“. Toate aceste raporturi 
îşi găsesc o largă folosință în mediul nostru de viață zilnică 
şi, mai ales, în arte. Să încercăm a face o natură moartă în 
culori complementare şi tonuri rupte obținute din ele (fig. 45). 

Al cincilea tip — Contrastul simultan de culoare — are, 
cum s-a văzut, o foarte mare răspîndire şi cuprinde o mare 
varietate de categorii, acoperind practic orice alăturare de 
culori. În fapt, nu există caz în care două culori alăturate 
să nu se influențeze într-un fel sau altul, mai slab sau mai 
puternic. S-au arătat mai înainte cîteva cazuri de astfel de 
contraste (fig. 7—12). O altă categorie foarte numeroasă o 
constituie contrastele simultane produse de efectul comple- 
mentar. El se datoreşte acelui fenomen despre care s-a mai 
vorbit, conform căruia cînd privim o culoare, ochiul nostru 
nu numai că cere în acelaşi timp culoarea complementară, 
dar o şi produce. 

Fireşte că această culoare, născută în sistemul vizual al 
omului, rămîne doar o impresie cromatică ; ea nu există în 
realitatea palpabilă direct, nu poate fi fotografiată ! Dar 
ea influențează totuşi, puternic, celelalte culori ce se alătură. 
Să facem următoarea experienţă : luăm o suprafaţă mai mare 
roşie, pe care punem un mic pătrat negru. Dacă acoperim 
totul cu o foiţă albă, subțire și transparentă, vom vedea că 
pătratul negru a devenit verzui, din pricină că verdele este 
complementara roşului. Tot aşa, dacă suprafaţa mare va fi 
verde, pătratul negru va părea sub foiţă, roşcat (fig. 46), dacă 
suprafața mare va fi violetă, pătratul negru va părea, sub 
foiţă, gălbui şi, dimpotrivă, pe o suprafaţă galbenă, pătratul 
negru va deveni violaceu (fig. 47). 

Reluînd experiența, fără foiţă de data aceasta, şi aşezînd 
un mic pătrat cenuşiu pe o suprafaţă galbenă, pătratul va părea 
violaceu, în vreme ce pe o suprafață portocalie el va părea 
albăstrui (fig. 48), fiecare culoare cerînd complementara sa. 

Dar pentru ca efectul acestor experiențe să fie deplin, se 
recomandă ca, atunci cînd privim o culoare, să astupăm restul 
figurilor şi să luminăm ceea ce privim cu o lampă puternică. 
Pe cît e cu putință, lampa să arunce razele direct şi oblic pe 
hîrtie, iar ochiul să se fixeze pe imagine cel puţin 50—60 de 
secunde. 

Contrastul coloristic de calitate — al şaselea din serie — 
constă în deosebirile dintre gradul de puritate sau de saturație 


al unei culori şi cel al alteia. Prin puritate sau saturație se 
înțelege în general luminozitatea şi strălucirea intensă a 
culorii. 

Pierderea purității culorii — voită sau nu — poate avea 
nenumărate cauze. S-a văzut deja cum se obţin cenuşiurile 
colorate sau tonurile rupte din amestecurile de culori comple- 
mentare. Dar modalităţile de a obține astfel de tonuri sînt 
nesfirşite ca număr. Foarte deseori se „rup“ culorile pure 
cu alb, cu negru sau chiar cu un amestec de alb şi negru, deci 
cu cenuşiuri neutre. Numai că felul cum reacţionează fiecare 
culoare la astfel de amestecuri e foarte diferit şi, ceea ce e mai 
complicat, de multe ori neaşteptat. Căci rezultatele unor 
astfel de operaţii nu depind numai de culoare ci şi de com- 
poziţia ei chimică. Aşa, de pildă, chiar şi alburile şi negrurile 
folosite în pictură sau în general în coloristică sînt de multe 
feluri, fiecare acționînd altfel asupra culorii cu care se ames- 
tecă. 

Totuşi, se consideră că, în general, o culoare pură amestecată 
cu alb tinde să devină mai rece: roșul-carmin, de pildă, cu 
alb devine mai albăstrui, iar galbenul mai rece. Albastrul. 
în schimb, nu-şi pierde din puritate în amestecul cu alb, ci devine 
mai luminos, tot aşa cum violetul devine mai vesel, liliachiu. 

Cu totul altfel de efecte au amestecurile cu negru. Galbenul 
amestecat cu cît de puţin negru își pierde luminozitatea și 
strălucirea devenind bolnăvicios, veninos. Roșul-carmin cu 
negru tinde spre violet, iar roşul-cinabru, pare ars, devine brun- 
roşcat. Negrului nu-i rezistă nici albastrul. Cu cît de puţin 
megru ar fi amestecat, albastrul îşi pierde luminozitatea. 

Figura 49 arată amestecurile celor trei culori primare fie cu 
alb (2) sau cu negru (47), fie cu un amestec de alb şi negru (3) : 
precum şi încercări de compoziții coloristice, pe tema contras- 
tului de calitate (A, B. C, D). 


* 


În sfirşit, ultimul tip din serie, al şaptelea, este Contrastul 
coloristice de cantitate : el corespunde, de asemenea, rapor- 
tului mult-puţin sau mare-mic. Nu e greu de observat că 
efectul pe care îl exercită o culoare într-un raport dat, este 
cu atit mai puternic, cu cit suprafața pe care se întinde e mai 
mare. Cum remarca şi marele pictor francez Paul Gauguin 
(1848 — 1903) : „Un kilogram de verde e cu mult mai verde 
decît o sută de grame de verde!“ 


Fireşte, aci este vorba, din nou, doar de impresia produsă de 
culori asupra ochilor. Deoarece, cele mai perfecte aparate de 
măsură nu descoperă nici cea mai mică deosebire între verdele 
întins pe zece centimetri pătrați și cel ce acoperă o sută de metri 
pătraţi. 

Dar puterea tonului nu depinde numai de mărimea petei 
de culoare ci, în mare măsură, şi de luminozitate. Nu e greu 
de remarcat că în anumite compoziţii, o mică cantitate de 
culoare învinge culorile mult mai întinse (fig. 56). De aceea. 
cercetătorii au căutat să afle în ce raporturi se află culorile 
între ele din punct de vedere al luminozităţii Astfel, Goethe 
a stabilit raporturile numerice de luminozitate, precum ur- 
mează : pentru galben = 9. portocaliu = 8, roşu = 6, vio- 
let — 3. albastru — 4 şi verde - 6. Ceea ce arată că gal- 
benul este cea mai luminoasă şi deci cea mai puternică culoare, 
în vreme ce violetul e cea mai slabă, cea mai puțin luminoasă. 
Pentru a afla apoi care e raportul de putere dintre culorile 
complementare s-au făcut următoarele calcule : perechea gal- 
ben-violet cuprinde două culori cu coeficientul de lumino- 
zitate 9 şi 3. Dacă împărtțim aceste cifre, 9 : 3. operaţia cores- 
punde cu 3:1 sau 3/4: 1/4. Deci pentru a echilibra aceste 
două culori trebuie să punem trei părţi de violet şi numai o 
parte de galben (3/4—1/4) (fig. 50). Tot aşa, perechea porto- 
caliu-albastru se află în raportul 8 :4 sau 2 : 1, ceea ce cores- 
punde cu 2/3 : 1/3. Deci două părți de albastru. la o parte de 
portocaliu (fig. 51). Iar perechea roşu-verde stă în raport 
eval. 6 :6 sau | : |. ceea ce corespunde cu 1/2 : 1/2. deci două 
părți esale (fig. 52). 

Astfel de raporturi coloristice sînt foarte frecvente în mediul 
nostru înconjurător. natural sau în cel creat de om (fig. 53 - 55). 
Dar. cum s-a mai spus, culorile mai luminoase sînt cu mult 
mai puternice decît cele întunecate (fie. 56). 


* 


După această scurtă schiță a principalelor raporturi dintre 
culori, s-ar pune, firesc. o întrebare: cîte culori există ? 
Trebuie, de asemenea, să mai ținem seama şi de faptul că 
există două mari categorii de culori : cele din natură şi cele 
cunoscute, fabricate şi folosite de oameni. Dar și într-un caz 
şi într-altul, răspunsul la întrebarea pusă nu-l putem afla, 
deoarece, pe de o parte, numărul culorilor din natură este 


nesfirşit — chiar dacă omul percepe incomparabil mai puţine 
tonuri ; iar pe de altă parte, și posibilitatea fabricării de noi 
culori este infinită. 

Mai mult ; atit numărul culorilor din natură pe care le per- 
cepe omul, cît şi cel al culorilor fabricate de el. au variat de-a 
lungul istoriei : foarte puţine la începuturile civilizaţiei. şi 
mereu mai multe în cursul dezvoltării societății. 


- 


Covirşitoarea înrîurire exercitată de cromatica mediului 
natural este probabil cauza pentru care oamenii. nu numai că 
au început să fabrice şi să folosească culorile foarte de timpuriu. 
dar au şi căutat să le afle secretul, crezînd că au puteri masice. 
Astfel s-a ajuns, între altele, să se socotească anumite culori 
drept simbolice, adică semnificînd ceva anume ! 

Foarte interesant este, de pildă, faptul că îndepărtaţii 
noştri strămoşi din Comuna primitivă au socotit tocmai 
roşul drept elementul fundamental al vieţii. fără îndoială. 
atit prin asemănarea cu sîngele sau cu văpaia răsăritului de 
soare, cît şi, probabil, datorită efectelor radiaţiei acestei culori 
atit de active, direct resimţite. Ca urmare. roșul însoţeşte 
riturile de înmormîntare, cel puţin din epoca mijlocie a pietrei 
(Paleoliticul mijlociu). Dar urmele de ocru roşu de pe ose- 
minte sau praful roşu de hematită găsit în mormintele din 
acea vreme ne îngăduie să presupunem că omul de pe atunci — 
numit şi omul de Neanderthal — îşi vopsea şi corpul şi fața 
cu roşu, alb şi negru, aşa cum procedează. de altminteri şi azi. 
multe populații primitive. 

Epoca următoare, Paleoliticul superior, marchează o im- 
portantă evoluţie a practicii coloristice, de-a lungul a multor 
mii de ani. Din lipsa probelor materiale. nu putem şti dacă 
omul acelei vremi — numit de la Cromaenon — îşi vopsea 
pieile cu care se îmbrăca, penele cu care se împodobea sau 
împletiturile ce le folosea, dar el era de pe atunci „pictor“, 
aşternind pe pereţii grotelor imagini ce dovedesc cunoaşterea 
şi mînuirea unui număr de coloranţi ce alcătuiesc o paletă. 
Admirabilele picturi animaliere păstrate în peşterile din nordul 
Spaniei sau sudul Franței prezintă o armonie de ocruri roşii 
şi galbene — din prafuri de pămînt — roşuri — din oxizi de 
fier — bistru, alb de var, negru de fum din cărbune sau oxizi 
de manganez (fig. 57). 

Culoarea devine, spre finele acestei epoci, şi un mijloc de 
deosebire socială în cadrul tribului : culoarea unor atribute 
vestimentare, de pildă, marcînd rangul unui individ, sau 
tribul din care face parte individul. 

După multe mii de ani, la începutul Antichității, se pare că 
numărul culorilor folosite în pictură nu crescuse prea mult. 
Conform mitologiei greceşti, Cleofante din Corint, inventa- 
torul picturii (care ar fi trăit pe la 1400 î.e.n.) desena întii în 
cărbune, colorînd apoi doar cu praf de cărămidă pisată. 


Oricare ar fi adevărul, ceea ce ni s-a păstrat, ca de pildă 
pictura oalelor greceşti, confirmă că aproape o mie de ani mai 
tîrziu, se foloseau încă un număr foarte redus de culori. În 
culmea dezvoltării acestei arte — sfirşitul veacului al 6-lea 
şi începutul celui de al 5-lea î.e.n. — cele două stiluri clasice 
ale ceramicii greceşti reprezintă fie figuri negre pe fond roşu, 
fie, dimpotrivă, figuri roşii pe fond negru. Iar micrografia 
(pictura mică), cum se numea pictura de pe vase, este singura 
mărturie despre pictura grecească mare — megalografia — 
aproape în totalitate dispărută. Toate mărturiile acelor vre- 
muri afirmă că ceramiştii greci se inspirau din pictura de perete 
sau de pe panouri mobile. 

Este probabil că sobrietatea coloristică s-a păstrat în pic- 
tura grecească cel puțin pînă în veacul al 4-lea î.e.n., devreme 
ce istoricul roman Plinius cel Bătrîn (23—79 e.n.), referindu-se 
la această epocă, afirmă că pictorii greci foloseau doar patru 
culori : alb de cretă, ocru galben, ocru roşu şi negru. 

Dar o astfel de severitate cromatică nu era generalizată nici 
măcar în lumea Mării Egee, nemaivorbind de Orient. Astfel, 
în pictura unor palate din insula Creta apare, cu mult înainte 
(în jurul anilor 1500 î.e.n.), o gamă de culori mai largă : al- 
bastru, verde, violet, roşu, trandafiriu sau ocru galben (fig. 61). 

Cele mai vechi monumente de arhitectură acoperite cu o 
decorație policromă sînt însă, probabil, cele din Egipt şi din 
Mesopotamia. Încă cu trei mii de ani înaintea erei noastre, 
marile morminte — piramidele — templele sau palatele egip- 
tene — erau în întregime acoperite cu ornamente colorate 
sau cu pictură, atît înăuntru, cît şi în afară. Artiştii de pe valea 
Nilului foloseau culori pure, luminoase : roşu, galben, ocru. 
trandafiriu, albastru, verde. negru şi alb (fig. 60). 

Foarte strălucitoare apăreau şi marile palate asiriene sau 
babiloniene, datorită tencuielilor colorate sau plăcilor de cera- 


mică smălțuită, cu o cromatică caldă, galbenă-portocalie, ce 
se detaşează pe fonduri albastre. 

La tel de colorat era în Antichitate întreg mediul înconjură- 
tor din Orient. Urmele păstrate şi relatările contemporane 
arată că în vremea Regatului nou egiptean, de pildă (cam de pe 
la anii 1500 î.e.n.), cadrul vieţii zilnice a celor bogaţi cunoștea 
o strălucire greu de închipuit. Mobilierul era încrustat cu aur 
şi fildeş, cu pietre semiprețioase ca jaspul (roşu, galben sau 
verde), cornalina (roşie portocalie) sau lapis-lazuli (albastru) ; 
scaunele şi paturile erau acoperite cu perne şi țesături brodate 
cu fir de aur şi argint ; interiorul palatelor strălucea, în general. 
din pricina materialelor colorate : țesături bogate, plăci de 
piatră colorate sau faianță, plăci de argint sau chiar de aur, 
farfurii de aur etc. În grădini, pentru care se cheltuiau sume 
uriaşe de bani, se cultivau arbori şi flori aduse din Asia, iar 
în lacurile artificiale, pline de lotuşi, înotau pești exotici foarte 
colorați. Acelaşi lux oriental, policrom, caracteriza şi îmbră- 
cămintea sau pieptănătura vremii. Costumul egiptean deve- 
nise foarte boat croit, cu multe falduri din materiale com- 
binate, colorate şi brodate cu fir de aur. Perucile, foarte ample. 
purtate atit de bărbaţi, cît şi de femei, erau împodobite cu biju- 
terii şi ghirlande de flori. În sfirşit. carele sau litierele nobililor 
egipteni. erau foarte viu colorate, aurite şi încrustate cu metale 
şi pietre preţioase, harnaşamentele erau colorate, nemai- 
vorbind de bogata ornamentaţie a armelor. 

Foarte colorată era şi arhitectura grecească din Antichitate. 
Oricît ar părea de curios pentru mentalitatea noastră de azi 
şi mai ales în contrast cu actuala imagine a ruinelor, grecii 
colorau violent arhitectura, aplicînd vopseaua peste piatră 
sau marmură. Vestitul templu de pe acropolea Athenei — 
Parthenonul (închinat zeiței Athena — Parthenos, adică fe- 
cioara, patroana oraşului) - avea fusele coloanelor pati- 
nate şi capitelurile colorate cu linii roşii şi albastre, iar orna- 
mentele în roşu, albastru şi aur. Puternic colorat era — după 
descrierile antice — şi tot mediul înconjurător atenian : 
hainele, bijuteriile și țesăturile de pe pereți, perdelele, rogo- 
jinele. harnaşamentele cailor, pînzele corăbiilor s.a.m.d. 

Policromă a fost, pare-se, şi arhitectura din Italia a strălu- 
citoarelor cetăţi etrusce, de prin anii 1000 pînă pe la 500 î.e.n. 
Urmele materiale ale vieţii orăşeneşti din Etruria dinaintea 
romanilor sînt foarte puține. Totuşi trăsăturile generale, orien- 
tale, ale societăţii, gustul pentru lux, nivelul dezvoltării aură- 

riei şi al giuvaergeriei, fragmentele de ceramică viu colorate 
în roşu, albastru, brun, roşu şi alb. ornamentele arhitecturale 
găsite şi, mai ales, pictura de pe peretii mormintelor (fig. 58), 
amintind atit de Creta, cît şi de Egipt, îngăduie presupunerea 
că etruscii colorau construcțiile şi în afară, și înăuntru. 

Aportul romanilor la coloristica arhitecturii nu este mai 
puţin însemnat, deși ei au restrîns culoarea mai mult spre inte- 
rior. Dar valoarea picturii de perete - convenţional numită 
„pompeiană“ şi clasificată de obicei în patru stiluri — va- 
loarea mozaicurilor, a ornamentaţiei în stuc colorat. a marche- 
tăriei de marmoră, stau la temelia decoraţiei murale europene 
de mai tirziu. 

Fireşte că toată dezvoltarea practicii coloristice n-ar fi fost 
cu putință fără marile progrese pe care le-a făcut tehnica pre- 
parării culorilor în statele Orientului antic. În afară de albastru, 
pe care-l obțineau fie din lapis-lazuli pisat, fie prin arderea 
unui amestec de nisip, pilitură de aramă și subcarbonat de 
sodiu pulverizat, egiptenii preparau diferite tonuri de galben 
brun sau roşu, nu numai din pămînturi naturale sau arse, ci 
şi din sulfuri de arsenic sau oxizi de fier amestecați cu var. 
Cinabrul — minereu stacojiu din sulfură de mercur - a 
fost cunoscut de egipteni abia după cucerirea Siriei : dar o 
contribuţie originală a Egiptului pare să fi fost şi albul preparat 
atît din var, cât şi din ghips pisat. 

O contribuţie însemnată au adus-o meşterii Orientului antic 
şi în tehnica vopsitoriei diferitelor materiale : piei. țesături, 
împletituri, etc. Relatări scrise, ca de pildă cele din biblie. 
menţionează de multe ori: „Materii vopsite în albastru, pur- 
puriu şi cîrmiziu“ (adică cu cîrmiz = roşu stacojiu). Iar 
poetul grec Homer — oglindind realități de prin veacul al 
12-lea î.e.n. — povesteşte cu mare admiraţie despre minu- 
natele stofe țesute şi vopsite de boiangii fenicieni din Sidon. 
Deşi puţine, probele materiale păstrate, cum sînt unele țesă- 
turi din mormintele de pe valea Nilului, confirmă şi ele stadiul 
relativ înalt al tehnicii vopsitoriei. Plinius consemnează şi el 
că egiptenii foloseau cuperozele (diferiţi sulfați : de fier — 
verde, de cupru — albastru, de zinc — alb) şi alaunul, dim- 
preună cu unele materiale corozive, pentru a fixa motivele 
colorate cu care decorau țesăturile. Ei cunoşteau indigoul — 
culoare extrasă din planta asiatică indigofera tinctoria —, ob- 
țineau nuanţe de galben din șofrănaş sau rădăcini de lotus, 
iar pentru brunuri sau negru fierbeau diferite scoarţe şi rădă- 


cini de copaci. Roșul îl preparau din cîrmiz, o insectă ase- 
mănătoare cu coşenila. 

Dar culoarea ce a căpătat, încă de la începuturile antichi- 
tăţii, o faimă nemaipomenită, devenind apoi simbolul puterii 
împăraţilor romani şi bizantini, este purpura. Se pare că ea a 
fost preparată chiar de pe la 1500 î.e.n. pentru prima oară 
de fenicieni, din două feluri de scoici marine ce se găseau din 
abundență pe coastele răsăritene ale Mării Mediterane. Con- 
form legendei, cîinele unui cioban a spart o cochilie de purpură, 
murdărindu-se cu un roşu violaceu. Păstorul a folosit atunci 
culoarea pentru a vopsi veştmintele soției sale. Istoria purpu- 
rei este plină de poveşti fabuloase. Pentru a dovedi durabili- 
tatea nesfirşită a acestei culori, istoricul grec Plutarh (50-— 
125 e.n.) relatează că la cucerirea oraşului persan Susa, Ale- 
xandru Macedon a luat ca pradă o mare cantitate de stofe vop- 
site cu purpură, aparţinînd regelui Darius, păstrate de 192 
de ani, fără să se fi alterat culoarea. Iar Plinius, descriind meto- 
dele folusite de fenicieni în vopsitoria cu purpură, afirmă că 
ei sînt cei ce au dat europenilor: și primele noţiuni ale boian- 
geriei, în general. 

Mari meşteri vopsitori au fost în antichitate şi indienii. Tot 
Plinius povesteşte că din India ar fi fost adusă în Grecia me- 
toda colorării bumbacului cu roșu de garanță — extras din 
rădăcină de roibă — culoare ce se mai numeşte de aceea şi 
roşu de India. 

Din relatările contemporane precum şi din analizele făcute 
de cercetătorii de azi, reiese în general că tehnica culorilor din 
antichitate făcuse progrese mari. Principalii coloranți folosiţi 
în această epocă ar fi următorii : albul cel mai des întilnit era 
cel din var stins amestecat cu apă. Preparaţia era însă prea 
slabă, neavînd putere de acoperire. 

De aceea albul se mai obținea fie din pămînturile calcaroase 
aduse din unele insule greceşti (mai ales Melos şi Samos) ; 
fie dintr-un pămînt tot calcaros numit creta argentaria sau 
paraetonium, materie relativ scumpă adusă din Egipt, din 
Cirenaica sau din insula Creta. Tot pentru alb se mai folosea 
şi creta selinusia şi mai ales ceruza (carbonat de plumb), re- 
numită fiind cea din insula Rhodos. 

Galbenul se extrăgea din păminturile bogate în ocru (pero- 
xid de fier hidrat), materie ce prezintă o mare varietate de 
culori. Un alt galben se obținea dintr-un minereu numit 

orpiment (sulfură de arsenic), extras din minele de aur şi argint 
din Orientul Apropiat. 

Albastrul folosit în antichitate era, în general, de trei feluri : 
egiptean, scitic şi cipriot. Primul se obținea din pulverizarea 
faianţei albastre egiptene. Albastrul scitic avea, după spusele 
lui Plinius, patru varietăţi de nuanță ultramarină. Cel mai 
frumos se obținea din lapis-lazuli. Dar albastrul cipriot, denu- 
mit şi sil caeruleum și care pare să fi fost un fel de cobalt extras 
din minele de argint şi aur, n-a fost încă identificat la vreo 
analiză modernă. Pentru albastru, romanii foloseau şi indi- 
goul indian, dar care, din pricina depărtării de unde se aducea, 
era foarte scump. 

Verdele se prepara dintr-un minereu de aramă numit ma- 
lachit (carbonat de cupru) şi spat verde (hidrocarbonat de 
cupru) ce se găsea în stare naturală în Armenia. Macedonia 
sau Cipru. Alte pămînturi colorate natural cu oxizi de aramă, 
din care oamenii Antichității făceau verdele, erau: aşa- 
numitul appianum sau creta viridis, verdele de Verona, verdele 
marin etc. Plinius ne informează că se cunoşteau şi meto- 
dele de preparare a verdelui prin coclirea aramei : fie din me- 
talul tăiat în bucățele sau făcut șpan, amestecat cu oțet tare, 
fie acoperind arama cu drojdie de vin, fie amestecînd pili- 
tură de aramă cu oţet. 

Roşul se obținea din coloranţi ce variau de la roşu deschis, 
pînă la brun roșcat. Textele antice sînt destul de confuze şi 
nu dau destule explicații pentru identificarea tuturor nuanţelor. 
Cel mai răspîndit colorant era, probabil,cinabrul (sulfură dublă 
de mercur), numit de romani minium, deoarece se găsea, nativ, 
în mine. Dar miniul este un oxid de plumb. 

Printre coloranții roşii folosiţi în Antichitate s-au aflat 
şi hematitele — minereuri de fier — aduse din Etiopia, 
din Arabia, sau de pe coastele Mării Negre. În aceeaşi cate- 
gorie intrau și pămînturile italiene din provincia Umbria. 

În afară de aceşti coloranţi minerali, se mai foloseau, cum 
s-a mai spus, roşuri de origine organică : fie vegetale, ca ră- 
dăcina de garanță (roibă), fie de origine animală ca scoica 
purpurei sau cîrmizul, o insectă similară cu coşenila. 

În sfirşit, negrul se prepara din arderea unor substanțe 
diferite : lemn de viță de vie, fildeş sau oase, precum şi negrul 


de fum. 
Informaţiile generale provenite din Antichitate pomenesc 


relativ rar despre coloranții vegetali. Tradiţia folclorică a 
păstrat însă o practică străveche, pe care cercetătorii o soco- 
tesc ca datînd încă din Comuna primitivă : deci de acum 
multe mii de ani. O astfel de străveche tradiție posedă şi vopsi- 
toria populară românească. lată principalii coloranţi folosiţi 
de țărancele noastre : pentru galben cea mai cunoscută plantă 
întrebuințată este drobița sau droghița (genista tinctoria), 
apoi, laptele cîinelui (numit în Transilvania laptele lupului). 
plantă numită şi alior (euphorbia cyparissias) şi laptele cucului, 
din al cărui suc, foarte gros, se obține un colorant galben 
intens. Foarte folosită este şi planta sovirv — solovărv sau 
solovirf — (origanum vulgarae), care, în afară de galben, dă 
şi o culoare neagră, trainică, în combinaţie cu frunze de arin 
şi de nuc. Galben mai obţin țărancele şi din florile de răchi- 
țică (epilobium augustifolium), cu frunze sau muguri de răchită 
(salyx fragilis) sau salcie, cu scoarță sau frunze de mesteacăn, 
cu flori de siminoc, de sunătoare, cu frunze de dud, de zarzăr, 
de viţă de vie, de ştevie etc. Un galben undelemniu se obține 
din frunze de tutun, iar unul ruginiu din rumeioară sau ru- 
menioară, numele românesc al plantei cîrmiz (nu confundați 
cu insecta cu acelaşi nume), din bumbişor (anthemis tincto- 
ria) — numit şi floare de perină, buba în cap sau iarbă de 
perină sau din ciupercile numite păstrăvi de nuc sau buretele 
de nuc (polyporus squamosus). Tot în galben ruginiu se vop- 
seşte şi cu unele buruieni numite : şoldeală, jolteală sau şul- 
deală, gălbănări ce sînt probabil similare cu aceea numită 
vetrice, „buruiană de ceas rău“ sau fericea (tentacetum vulgare). 
Verăele se extrage tot din drobiță, precum şi din scoarță 
de pădureţ-acru, din sămînță de mac şi de sora soarelui. 
din rujă-întunecată, dediță, leuştean sau laptele cîinelui. 
Verdele se mai obține prin procedee în care intervine și piatra 
vinătă, ca şi pentru vopsitul în albastru, ce se făcea de obicei 
cu piatră acră sau piatră vinătă. Un procedeu mai complicat 
pentru a vopsi în albastru era acela în care mai intrau și apă 
tare, borş de tărîțe, zer, lemn cîinesc ete. albastrul fiind singura 
culoare ce se obținea în boiangeria noastră populară prin 
alte ingrediente decit cele vegetale. 
Roşul se prepara mai ales din sovirv sau din frunze, rămurele 
“şi scoarță de măr pădureț. El se obținea însă şi din frunză 
de măr dulce sau de corn, precum şi din scoarță de arin-negru. 
de prun, de perj-roşu sau de stejar. Roşul se extrăgea şi din 

roibă, căreia i se mai spune : roibic, rughie sau roghie, precum 
şi din paţachină (thammus cathartica). 

Iar în negru se vopsea cu scoarță şi bobiţe de arin negru, cu 
scoarță de prun şi de nuc, cu coji de nucă, cu sovirv, cu ramuri 
de scoruş şi de mălin, cu păstăi de bob (vicia faba), cu floare 
de boz etc. 

Foarte pitoreşti şi uneori chiar tulburătoare prin preci- 
ziunea şi aparent prin stîngăcia lor, sînt indicaţiile pe care 
le-a păstrat tradiția populară românească cu privire la întregul 
proces al vopsirii. Ele încep de la culesul plantelor, frunzelor, 
fructelor, scoarței etc. ce trebuie făcut neapărat într-un anu- 
mit sezon, într-o anumită zi sau chiar oră, pe o vreme uscată 
sau, dimpotrivă, umedă şi pînă la felul în care trebuie prepa- 
rat colorantul şi vopsită lina sau inul. 


Cum s-a mai amintit, oamenii au atribuit virtuți deosebite 
culorilor încă din cele mai vechi timpuri punînd bazele simbo- 
listicii cromatice. În Antichitate, culoarea a fost folosită ca 
mijloc de simbolizare a calităților umane, a spiritelor şi zeită- 
ţilor sau a fenomenelor cosmice, avind evident însă cores- 
pondenţe cromatice reale. 

Astfel, de pildă, în simbolistica egipteană — constituită 
probabil încă în epoca predinastică (mileniile al V-lea şi 
al IV-lea î.e.n.) — verdele semnifica viaţa vegetală şi. prin 
generalizare. tinerețea şi sănătatea : albastrul semnifica aerul. 
iar galbenul. aurul. Dar cele mai multe valori simbolice ale 
culorilor s-au stabilit ca urmare a unor procese complexe, 
îndelunsate. în care au acționat factori foarte diferiți, atit 
funcționali sau psihologici. cît şi istorici, naționali etc. Aşa. 
de pildă. conceptul după care neerul simboliza veşnica su- 
pravieţuire, pe valea Nilului. era leeat de faptul că mumiile 
egiptene se impregnau cu bitum. În consecință, Anubis, zei- 
tatea ce patrona ritul tunerar. asista la îmbălsămare. condu- 
cea mortul în lumea de apoi. după care păzea mormîntul, 
era reprezentat cu trup de om şi cap de cîine sălbatic sau 
şacal şi colorat în negru. 

Tot cu pielea neagră era reprezentat în pictura egipteană 
atît Min, zeul fecundității. cît şi Osiris. Ultimul era însă mai 
ales colorat în verde, ca zeu al vegetației, al tinereţii şi sănă- 
tăţii. Amon, zeul aerului, era colorat în albastru, iar multe 
alte diviziuni apăreau în galben. ca semn al nemuririi. 


Drept, binefăcător, simbol al triumfului şi al veseliei, era 
considerat albul. În alb era colorată tiara regală e Egiptului 
de sud. Dimpotrivă, cea a Egiptului de nord era roşie. Dar 
această culoare era socotită de cele mai multe ori nefastă : 
zeul Set, de exemplu, personagiu răufăcător, cu corp zvelt, 
coadă lungă bifurcată şi botul ascuţit, era colorat în roșu. 
Egiptenii spuneau despre tot ceea ce era rău că este „roşu“, 
socoteau oamenii sau cîinii roşcaţi drept blestemați, iar în 
textele scrise pe papirus cu cerneală neasră, cuvintele de rău 
augur se scriau cu roșu : ca, de pildă, numele lui Set. Conceptul 
după care roşul semnifica violența sau răutatea reprezintă 
poate trăsătura cea mai originală a simbolisticii egiptene. 


În vreme ce verdele, galbenul sau albastrul îşi vor menţine, 
în general, semnificaţia şi în epocile următoare, roșul nu va 
mai apărea în simbolistica europeană decit rar cu sens negativ : 
de exemplu, gluga călăului care era roşie. Dimpotrivă, roşul 
va deveni culoare imperială, ba chiar divină, culoarea ro- 
bei marilor judecători, a veşmintelor conducătorilor de oşti etc. 

În. Mesopotamia, simbolistica s-a ilustrat cu deosebire 
în coloristica arhitecturii. ca de exemplu în cea a zigguratelor. 
Mari monumente de cult, socotite a fi „scara divinității“, 
„scara către cer“ şi în general locul unde zeul îşi transmitea 
poruncile, zigguratele se construiau din cărămidă, în forma 
unei piramide cu patru sau șapte trepte, legate între ele prin 
scări sau pante monumentale. Fiecare nivel era altfel colorat. 
simbolizind unul din astrele divinizate în Antichitate pe valea 
dintre Tigru şi Eufrat. Urmele materiale, foarte sărace, nu 
ne îngăduie să cunoaştem cu precizie înfăţişarea monumentelor. 
Descriind marele ziggurat al regelui babilonian Nabucodo- 
nosor de la Barsippa, istoricul grec Herodot (480 — 425 î.e.n.) 
indică următoarea ordine a culorilor celor şapte trepte ale 
piramidei, de jos în sus : negrul, simbolizînd planeta Saturn, 
portocaliul pe” Jupiter, roșul pe Marte, galbenul, Soarele. 
verdele pe Venus, albastrul pe Mercur și albul. Luna. Dar 
nici o probă materială n-a confirmat încă, decit parţial, afir- 
maţiile istoricului grec. După o altă ipoteză — întemeiată 
oarecum tot pe relatările lui Herodot în legătură cu cele șapte 
parapete ale teraselor cetăţii Ekbatana din Persia (construită 
pe la 700 î.e.n.) — ordinea culorilor ce simbolizau cele şapte 
planete sacre ale mesopotamienilor ar fi fost următoarea, 
tot începînd de jos în sus: alb, negru, purpuriu, albastru. 

roşu, argintiu şi aur. ultimele două semnificînd probabil 
Luna și Soarele. Ace: ordine s-a confirmat, cel puţin par- 
tial. cu prilejul dezeropării marelui palat asirian al lui Sargon 
al II-lea de la Dur-Şarrukin (secolul al 9-lea î.e.n.). cînd s-au 
mai putut vedea pe primele patru nivele ale zigeuratului 
urma de culoare. de jos în sus: alb, negru, purpuriu şi al- 
bastru. 


Este probabil că și coloristica reliefurilor asiriene, extrem 
de convenţională, avea un sens simbolic. Astfel, dacă ciu- 
curii sau curelele ce țineau săbiile erau roşii sau albastre, iar 
ornamentele harnaşamentelor sau broderia veştmintelor, albe, 
ceea ce putea exprima o realitate, alte detalii ne par azi ab- 
surde. Astfel, în negru se colorau nu numai părul şi sprînce- 
nele. ci şi gura sau uneori Chiar dinţii, precum carnea se co- 
lora în galben şi verde ş.a.m.d 

O influenţă asupra simbolisticii culorilor pare că a avut-o 
şi credința oamenilor din antichitate că pietrele prețioase 
au anume puteri miraculoase. Astfel, rubinului i se atribuia 
putinţa de a învinge melancolia. de a risipi deziluziile şi vi- 
sele urite, iar apa în care se muia rubinul ar fi vindecat bolile 
animalelor. O' faimă poate şi mai mare a avut-o safirul (al- 
bastru). Chiar şi unii medici de mare renume ca de pildă 
srecul Dioscurides Pedanius (sec. 1 e.n.) sau arabul Avicenna 
(980 - 1037). afirmau că safirul opreşte hemoragia nazală. 
vindecă ulcioarele sau orice fel de boli de ochi și vărsatul de 
vînt, că elimină pietrele rinichilor ş.a.m.d. Tot aşa se credea 
că laptele în care s-a muiat safirul vindecă orice rană. că această 
piatră face otrăvurile inofensive. ba chiar că vindecă frica 
și fereşte de invidie sau trădare ş.a.m.d. 


De asemenea, se credea că jaspul, dacă e montat în argint, 
devine antidotul otrăvurilor şi opreşte hemoragiile, iar dacă 
e pulverizat, vindecă febra şi hydropizia ; granata (roşie) 
era socotită un fel de panaceu umversal împotriva tuturor 
pericolelor sau a nenorocirilor. întreținînd şi veselia oame- 
nilor : topazul (galben) era folosit ca un fel de barometru. 
strălucind pe vreme frumoasă şi întunecîndu-se înainte de 
ploaie ; despre ametist (violet) se credea că face ca oamenii 
ce beau vin să nu se îmbete şi că fereşte de răni: despre tur- 
coază. (verde-albăstrui). că înlătură durerile de cap. despre 
hiacint (trandafiriu-violaceu). că ar apăra de trăsnet, despre 
onyx (neeru). că ar da sănătate şi frumusete. iar despre sma- 


rald (verde). că ar vindeca lepra. că ar apăra de furtună ş.a.m.d. 
Simbolismul ce a caracterizat întreaea concepție cosmo- 
loică chineză din Antichitate — după care totalitatea spaţiu- 
lui e de formă pătrată și împărtit în pătrate — a influenţat 
puternic arhitectura şi urbanistica. Pătratul era. de aceea. 
forma obligatorie a planurilor construcțiilor şi orice clădire 
trebuia să fie perfect orientată cu fiecare latură către unul 
din cele patru puncte cardinale. De aci urma obligația, pentru 
clădirile oficiale, ca. pereţii interiori să fie colorați conform 
orientării. Adică, răsăritul, ce semnifica primăvara, era so- 
cotit verde, apusul, semnificînd toamna, iaralb, nordul 
identificîndu-se cu iarna, era galben sau negru, iar sudul — 
vara era roşu. Roşul simboliza, totodată, cerul, elementul 
masculin şi „esenţa“ pozitivă, în vreme ce galbenul semni- 
fica uscatul, feminitatea şi „esența“ negativă. Simbolismul 
coloristice influența şi veştmintele de ceremonie. Aşa, de pildă, 
Ming Tang (Casa calendarului) era un fel de templu unde, 
conform credinţei chineze antice, se păstra spaţiul şi timpul 
şi unde regele îndeplinea periodic riturile menite să reînno- 
iască timpul la schimbarea sezoanelor. Pentru aceasta, mo- 
„narhul se îmbrăca în culoarea anotimpului, oficiind cu faţa 
spre peretele ce corespundea culorii şi punctului cardinal 
respectiv. 


Li 


Cum s-a văzut, multimilenara experiență acumulată de 
lumea antică în domeniul cunoaşterii şi folosirii culorilor 
nu era deloc neglijabilă : se cunoştea prepararea unui mare 
număr de coloranți şi se descoperiseră procedee tehnice va- 
riate şi ingenioase de vopsire. 

La începutul Evului Mediu, însă, europenii n-au putut 
beneficia de această moştenire decit în mică parte. Dacă în 
Orient sau chiar în Bizanţ, meşteşugurile şi artele au conti- 
nuat să înflorească şi după căderea Romei, în mare parte a 
centrului şi vestului Europei ele au decăzut. Deşi informaţiile 
precise în ceea ce priveşte practica coloristică din veacurile 
5-—10 sînt foarte rare, nu încape îndoială că se pierduseră 
şi multe cunoştinţe tehnice sau artistice, lipseau meşterii, 
utilajele şi materialele. Aşa, de pildă, se pare că singurul 
colorant roşu viu folosit pe atunci, în mare parte a continen- 
tului, rămăsese cîrmizul. Era vorba însă de colorantul extras 
din fructele de rumeioară (phytolacea decanăra) şi nu de cîr- 

mizul obişnuit din coşenilă. Această insectă va fi readusă în 
Europa abia în secolul al 16-lea, din Mexic, după descoperirea 
Americii. 

Cîrmizul vegetal, din fructe de rumeioară, înlocuia și purpura 
ce nu mai era cunoscută decit în Bizanţ. Acolo, în vestitele 
manufacturi din Constantinopol, reorganizate şi mărite de 
împăratul Justinian (527-565) au continuat să se țeasă fai- 
moasele stofe vopsite cu purpură, pînă la cucerirea orașului 
de către turci, la 1453. Şi tot de acolo primeau, vreme de multe 
veacuri, regii sau marile feţe bisericeşti din Europa, hainele 
scumpe, purpurii. De altminteri, cum s-a mai spus, astfel 
de veşminte nu puteau purta decit împărații sau marii prelați. 
Pînă şi camera din palatul de la Constantinopol unde năşteau 
împărătesele era tapetată cu mătase purpurie. De aceea, 
la numele unor împărați bizantini se adăuga şi titlul porfiro- 
genetul, în greceşte, însemnînd „născut în purpură“, ceea ce 
dovedea că descindea din spiță imperială şi nu era uzurpator. 

Larga întrebuințare a cîrmizului vegetal din Europa face 
ca valoarea fructelor de rumeioară să crească foarte mult 
în Evul Mediu. Țăranii iobagi de pe moşiile mănăstireşti 
sau nobiliare erau siliți să dea ca bir o mare cantitate de astfel 
de fructe. Culoarea se mai numea şi „stacojiu venețian“, 
deoarece meșterii din Veneţia lucrau mari cantități de postav 
de lînă roşie, vopsit cu cîrmiz. 


În istoria coloranților roşii europeni se produc evenimente 
importante la începutul secolului al 14-lea. Din diferite izvoare 
contemporane şi, mai ales, din unele lucrări despre. tehnica 
vopsitoriei, de mai tîrziu, aflăm că acest domeniu renăscuse 
în Italia încă de la începutul veacului al 13-lea, datorită co- 
merţului pe care genovezii şi venețienii îl făceau cu Orientul 
şi a dezvoltării, în consecință, a atelierelor de țesătorie. Cen- 
trul artei textile italiene devine însă Florența, care avea în 
1338 peste 200 de manufacturi importante de postav. Şi tot 
un florentin, de origine germană, Federigo, a adus din Orient, 
pe la 1300, procedeul de extragere din unele plante — e vorba 
de. lichenii de felul celui numit orsel (ştiinţific — rocella 
tinctoria şi în italiană — oricello) — a unor coloranţi roşii-vio- 
lacei. Descoperirea şi fabricaţia postavurilor roşii îi aduseră 
lui Federigo atita bogăţie încît familia sa, poreclită Oricellari 
(după numele colorantului oricello), deveni vestită. Aceasta 
este cunoscuta familie de patricieni florentini care, prin trans- 


formări de pronunție, s-a numit apoi Rucellari şi, în sfîrşit, 
Rucellai. 

Noi coloranți roşii s-au adus în Europa după descoperirea 
Americii. Aşa au fost: lemnul roșu din Campechio sau cel 
din Pernambuco, precum şi, mai ales, coşenila — de data 
aceasta o insectă originară din Mexic, ce trăiește pe cactuși 
(coccus cacti). Valoarea coşenilei era aproape tot atit de mare 
ca aceea a aurului. De aceea căpitanul Fernando Cortez 
a fost însărcinat de regele Spaniei. în 1523, să aducă oricît 
de multă coşenilă în Europa. Un an record, din acest punct 
de vedere, pare să fi fost 1581, cînd s-au adus din America 
aproape 80 de tone de coşenilă, ceea ce, pentru un material 
atit de uşor, reprezintă o cantitate uriaşă. 

Dar intensitatea şi strălucirea cîrmizului extras din coșe- 
nilă au atins un nivel înalt doar odată cu descoperirea pre- 
parării lui cu săruri de cositor, pe la mijlocul secolului al 16-lea. 

O istorie poate şi mai pasionantă a avut-o indigoul. Deși 
folosit, cum s-a văzut, încă din Antichitate, se pare că ade- 
vărata sa natură nu era cunoscută. Din scrierile rămase, 
rezultă că oamenii Antichității mediteraniene credeau că in- 
digoul ar fi o spumă pe care valurile o lipesc pe o trestie din 
India sau chiar spuma acestei trestii. lar indigoul cunoscut 
de romani nu putea fi folosit decit în pictură, deoarece ei nu 
ştiau să-l dizolve. 

În Evul Mediu, se pare că indigoul se mai aducea doar în 
cîteva oraşe italiene, printre care şi Veneţia, fiind folosit 
atit ca medicament, cît şi ca materie colorantă. Cu timpul 
s-a uitat însă total natura sa vegetală, crezîndu-se că ar fi o 
piatră din India, ca şi lapislazuli. Părerea a dăinuit lungă 
vreme, din moment ce în Germania, chiar și la 1705, indigoul 
mai era trecut printre minerale. 

Pe de altă parte, Marco Polo, veneţianul care, în călătoria 
lui în China, cunoscuse şi India, consemna, încă în veacul 
al 13-lea, nu numai originea vegetală a indigoului, dar şi ade- 
văratul mod al preparării lui. lar pe la mijlocul veacului 
următor, alți călători aduc ştiri despre acest colorant. Totuşi, 
culoarea rămîne încă timp îndelungat puțin cunoscută. După 
unele păreri, meşterii evrei orientali, specialişti în vopsitoria 
cu indigo, sînt cei care au adus prima oară în Italia şi apoi 
în alte țări europene metode noi, perfecționate, în acest do- 
meniu. 


O mai mare răspinire a indigoului în Europa s-a produs 
în secolul al 16-lea, odată cu noul drum spre Indii. deschis 
de navigatorii portughezi, care au ocolit Africa pe la sud. 
Dar cei care au adus mari cantități de indigo din India au 
tost olandezii, mai ales în veacul al 17-lea. Totuşi, în multe 
țări, proveniența colorantului a continuat să fie puţin cunos- 
cută. Aşa, de pildă, chiar pe la finele veacului al 16-lea, en- 
glezii nu ştiau nici din ce ţară e adus, nici din ce se extrage. 
Şi, cu toată relativa sa răspîndire, rămînea foarte scump. O 
lucrare germană din 1787 consemnează că un transport olan- 
dez de aproape 340 000 de livre de indigo — adus în cinci 
corăbii — costase cu un veac înainte (deci la finele sec. 17) 
cinci butoaie mari cu aur. 

În sfirşit, importul de indigo a căpătat un nou şi mare impuls 
după descoperirea Americii. Pieile roşii îşi vopseau trupul 
și țesăturile cu un colorant albastru extras dintr-o plantă ase 
mănătoare cu indigoul asiatic. Dar, pe lîngă speciile din Ame- 
rica de sud, spaniolii au mai adus și plantat — mai ales în 
Guatemala şi insulele Antile — mai multe plante de acest 
fel, din India, care s-au aclimatizat aici perfect. / 

Folosirea indigoului în Europa a fost de nenumărate ori 
interzisă, pe motiv că nu ar fi o culoare durabilă, ba chiar 
ar fi corozivă, ceea ce nu e adevărat. În Franţa se oprise fo- 
losirea indigoului sub pedepse grave, în 1590, iar în 1609 se 
decretase pedeapsa cu moartea pentru toţi cei ce vor între- 
buința „acest drog fals şi primejdios numit India“. Într-o 
ordonanţă din 1650 ce interzicea folosirea indigoului în du- 
catul Saxa, colorantul era numit „alimentul diavolului“. 

Toate acestea se datorau. de fapt, în cea mai mare parte, 
campaniei împotriva indigoului dusă de cultivatorii drobu- 
şorului (plantă numită ştiinţific Isatis tinctoria și în franceză 
pastel), din care s-a extras multă vreme singurul colorant 
albastru vegetal din Europa : interesele acestor plantatori 
erau grav primejduite de concurenţa colorantului adus de 
peste mări. 

Extragerea albastrului din drobuşor — larg răspîndită — 
data şi ea din Antichitate. Plinius relatează că femeile vechilor 
bretoni îl foloseau pentru a-şi vopsi trupul în albastru. cu pri- 
lejul unor ceremonii. Se ştie, de asemenea. că el a fost curent 
utilizat în Antichitate de greci şi de romani. Dar epoca de 
maximă dezvoltare a culturilor de drobuşor din Europa se 


situează în secolele 15—16 şi chiar lungă vreme după desco- 
perirea Americii. Comerţul cu acest colorant a fost foarte 
întins pe continentul nostru. cultivatorii fiind răspîndiţi în 
mai multe țări, dar, cu deosebire, în Franţa. Regiunea cea mai 
vestită pentru astfel de culturi a fost cea din sudul țării, în 
jurul orașului Toulouse, unde producţia fabuloasă şi cali- 
tatea colorantului au intrat în legendă. 

La finele preparaţiei se obțineau. din praful albastru presat. 
un fel de bulgări sau păpuşi ovale, numite în franceză cocaigne. 
Motiv pentru care regiunea a căpătat numele : Pays de co- 
caigne (sau Cocagne). Datorită marilor bogății strînse de 
cultivatorii toulousani, expresia Pays de cocagne a căpătat 
ulterior înțelesul de „Țara belşugului“, tot aşa cum vie de 
cocagne înseamnă „viaţă îmbelşuoată““. iar mât de cocagne 
— un stilp pe al cărui virf se află un premiu, pentru cel ce se 
poate cățăra pînă acolo. Dar originea acestor expresii s-a 
uitat de mult. 


Fireşte însă că dezvoltarea cunoașterii culorilor în Europa 
medievală n-a depins numai de coloranţii veoetali, ci şi de 
cei minerali. În procesul general al evoluţiei concepției colo- 
ristice europene un rol de seamă l-au jucat arhitecții şi artiştii 
plastici, printre care mai ales pictorii. Importante au fost 
şi înruririle artei bizantine. care nu cunoscuse fenomenele 
de decadenţă prezente în bună parte din restul continentului. 

Artiştii greci din Bizanţ veneau în Europa. introducînd 
prin pictura murală, prin mozaicuri (compoziţii din bucățele 
de piatră şi sticlă colorată — fia. 59), icoane sau miniaturi, 
spiritul policromiei orientale, 

O mare experiență cromatică au făcut-o în Evul Mediu 
şi meșterii vitralieri (fig. 62). Avîndu-şi originile în arta ro- 
manică franceză, vitraliile şi-au atins apogeul prin veacurile 
13 şi 14, în apusul şi centrul Europei. 

De asemenea, foarte importante pentru cunoaşterea şi 
folosirea culorilor au fost creaţiile artiștilor populari, printre 
care şi țesătorii români de covoare (fig. 63), operele marilor 
ateliere textile bizantine (fig. 64), cele ale ceramiştilor extrem 
orientali (fig. 65), ale artiștilor sticlari arabi (fig. 66), şi mulţi 
alţii din toate continentele. 

Paleta europeană s-a diversificat, s-a îmbogăţit şi s-a in- 
tensificat în general. Prin secolul al 12-lea, tonurile ei domi- 
nante erau: auriul-galben, brunul-roşu și diferite nuanțe 

de verde, pînă la cele albăstrui ; iar tonurile secundare : 
trandafiriul-purpuriu, violetul-purpuriu deschis și albastrul 
deschis. Ornamentaţia exterioară a monumentelor sau unele 
porțiuni pictate ale clădirilor — chiar dacă mai rare — erau 
colorate mai intens, în roşu aprins, verde crud, ocru galben 
spre portocaliu, negru şi alb curat şi uneori albastru, pentru 
a putea lupta cu lumina vie a zilei. 

O armonie mai potolită de culori era caracteristică picturii 
de frescă — tehnică foarte răspîndită în decorația murală 
din Evul Mediu, mai ales la interior. Printre puţinele țări 
unde această tehnică s-a practicat şi la exterior se situează 
şi România, prin ctitoriile din nordul Moldovei, datînd din 
veacurile 16 şi 17. Unul din procedeele cele mai curente folo- 
site în fresca europeană era următorul : pe tencuiala de var 
umedă (în italiană: „al fresco“, pe proaspăt — de unde şi 
numele de frescă) se desenau contururile mari cu ocru roșu. 
Apoi se aşterneau petele mari şi tonurile succesive de culoare 
în care se amesteca var. Iar pe măsură ce se ajungea la ulti- 
mele straturi de culoare, se adaugă mai mult var, ingredientul 
fundamental al frescei care, prin elementele sale active, fi- 
xează oxizii metalici transformîndu-i în săruri şi dă astfel 
rezistență picturii. 

Tehnica frescei cere însă un lucru rapid şi precis, deoarece 
ea nu admite nici un fel de reveniri după uscarea tencuielii, 
deci după ce varul şi-a încheiat acțiunea sa chimică. Totuși, 
regula a fost încălcată de multe ori, trasîndu-se anumite 
accente și sublinieri la sfîrşit, după uscare, în tehnica numită 
în italiană „al secco“ (pe uscat), în culori dizolvate în zemuri 
de clei, emulsie de ou etc. Deseori însă aceste adausuri s-au 
prăfuit şi au căzut. 

Dar tehnica „al secco“ — sau tempera, cum se numeşte de 
multe ori cu un termen general — a fost foarte larg folosită 
în pictura epocii, pînă tîrziu în vremea Renaşterii (sec. 15 — 16). 
Tehnica lianţilor — adică cea a modalităţilor în care se di- 
zolvau, se frecau şi se foloseau coloranţii — a influențat 
mult evoluţia concepţiei cromatice europene. 

Cele mai multe procedee întrebuințate în Antichitate şi în 
Evul Mediu se bazau fie pe culori de apă — „al fresco“ sau 
„al secco“ — în care coloranţii erau amestecați cu var sau 
cu diferite cleiuri, cu emulsie de ouă, cu diferite răşini etc. 
fie pe culori dizolvate în ceară fierbinte — așa-numita en- 


caustică, cunoscută încă de romani. 

Tehnica ce avea să facă însă o carieră cu totul neobişnuită — 
pentru că îngăduie o mai mare strălucire şi intensitate a cu- 
lorilor — şi avea să domine literalmente pictura europeană 
de prin secolul al 15-lea, fiind socotită „regina artelor“, este 
uleiul. 

Multă vreme s-a crezut că procedeul a fost inventat de pic- 
torul flamand Jan Van Eyck (C 1390-— 1441) san de el împreună 
cu fratele său Hubert. Pictorul și scriitorul italian Giorgio 
Vasari scria în veacul al 16-lea : .„Minunată născocire şi mare 
uşurare pentru arta picturii a fost descoperirea culorilor ames- 
tecate cu ulei“ ; şi povesteşte apoi cum Van Eyck, în căutarea 
unui lac care să se usuce mai repede „„...a descoperit că (...) 
uleiul de sămînță de in şi cel de nuci se uscau mai repede (...). 
Făcînd încercări cu multe alte substanțe a văzut că, ameste- 
cîndu-le cu aceste uleiuri, vopselele căpătau o strălucire 
mult mai puternică şi că, uscîndu-se, nu numai că nu se te- 
meau de apă, ci, dimpotrivă, culorile deveneau atît de aprinse, 
încît străluceau singure, fără ajutorul lacului“. 

Mai mult nu s-a ştiut niciodată despre invenţia pictorului 
flamand. La acestea s-au adăueat apoi şi elemente leendare. 
după care Van Eyck ar fi ținut în cel mai strict secret invenţia 
sa şi l-ar fi înjunghiat chiar pe un necunoscut care intrase 
fără voie în atelierul său. 

În realitate. folosirea uleiului în pictură datează. pare-se. 
chiar din Antichitate, de pildă. pentru pregătirea pereţilor 
ce urmau să fie pictaţi în frescă. Dar această folosire a uleiului 
n-a avut urmări notabile în pictura murală europeană de 
mai tîrziu. În schimb, în pictura pe panouri mobile. uleiul 
a fost mai mult folosit, cum dovedeşte şi Tratatul de pictură 
al lui Cennino Cennini, de la finele secolului al 14-lea, care-l 
descrie pe larg. Totuşi. procedeul expus de Cennini nu era 
altceva decit acoperirea picturii de tempera cu un lac transpa- 
rent de ulei, uşor colorat. 

Astfel că, deşi uleiul nu este o invenţie flamandă absolută. 
din veacul al 15-lea, rămîne neîndoielnic faptul că renumele 
lui Jan Van Eyck trebuie să se fi întemeiat pe ceva. Cerce- 
tătorii de azi cred, în general. că descoperirea sa ar fi constat 
din experimentarea şi prepararea uleiurilor eterice şi sicative. 
probabil prin fierberea celui de in. nucă sau mac, căror 
să li se fi adăugat ceva. 

Este însă la fel de neîndoielnic şi faptul că admirabila pictură 
flamandă a epocii (fig. 67) şi uimitoarea sa păstrare pînă 
azi nu se explică doar printr-o invenție tehnică ci şi, cel puțin 
în egală măsură, prin excepționala acurateță a lucrului, prin 
respectarea perfectă a metodelor, prin folosirea celor mai 
bune materiale ş.a.m.d. 

Toate acestea sînt atestate şi prin regulamentele. breslelor 
de pictori în care se consemna cu mare precizie tot ce era în 
legătură cu meseria. Așa de pildă, în statutul pictorilor care 
aparţineau „Ghildei Sfîntului Luca“ (breasla pictorilor) din 
oraşul flamand Gand, datînd din secolul al 16-lea, se scria : 
„Art. 4 — Orice pictor admis în breaslă va lucra cu culoare 
bună roz-albă, pe piatră, pe pînză, pe panouri portative sau 
pe alte suporturi ; dacă este găsit vinovat, va plăti o amendă 
de 10 livre (...). Art. 6 — Dacă decanul breslei şi juraţii vor 
constata că artistul a înşelat cu privire la calitatea materialului 
vreunei lucrări, delincventul va fi obligat să plătească o amendă 
de 10 livre (...)“. Iar controlul felului cum lucrau artistic se 
făcea periodic. 

În general, artiştii încep să joace prin veacurile 14—16 un 
rol din ce în ce mai mare în cunoaşterea şi folosirea culorilor, 
al căror număr creşte continuu. 

În ansamblu, principalii coloranți folosiţi în arta medievală 
au fost : alb de plumb, unele pietre roşii sau brune ce se adu- 
ceau din Orient şi se pulverizau, roşu din miniu, din cinabru 
sau un roşu aprins obţinut din scoici asemănătoare cu purpura, 
numite ştiinţific Tellina fragilis sau Tellina pulchella. Se mai 
întrebuințau roșul de licheni (orselul) culoare puţin sta- 
bilă —. un roşu obținut din lemn de santal — numit şi roşu 
indian —, roşul din planta sofrănaș şi alte roşuri vegetale, 
diferite lacuri roşii din garanță (rădăcini de roibă), păminturi 
ocru-roşii şi ocru-brune etc. Se foloseau, de asemenea, ocruri 
şi pămînturi galbene, culori verzi vegetale sau minerale (din 
pulverizarea unor minereuri de aramă), un albastru mineral 
pe care italienii îl numesc azzuro della Magna, ultramarin 
natural şi artificial sau un alt albastru mineral pe bază de 
fosfat de fier. Se mai foloseau indigoul natural, negrul de fum 
şi din arderea unor oase sau esențe de lemn. 

Din vremea Renaşterii se mai utilizau, în afara celor men- 
ţionate mai sus, următoarele culori : multe lacuri roşii ve- 
getale foarte vii, realgarul (trisulfură de arsenic) galben-auriu 


un violet din sulfură de fier. O mare carieră o face pînă azi 
verdele ce poartă numele pictorului italian Paolo Veronese 
(1528 — 1588), combinaţie de arseniat şi acetat de aramă. 
În sfîrşit, printre. cele mai caracteristice înnoiri coloristice 
ale Renaşterii italiene, datorite în mare parte și experienţelor 
marelui artist şi om de ştiinţă Leonardo da Vinci (1452 — 1519), 
se află folosirea bitumurilor brune, de care pictorii au uzat 
şi abuzat pînă. tîrziu prin secolul al 19-lea, pentru a obţine 
efecte de adîncime şi relief, prin lumină şi umbră. Bitumul 
este însă un colorant foarte primejdios care, cu timpul, înne- 
greşte lucrările, ceea ce s-a şi întîmplat cu multe capodopere. 
Chiar din cele ale lui Leonardo. 


* 


Ei 


Îndelungata cunoaştere şi folosire a culorilor a provocat 
și un amplu proces de simbolizare cromatică. Cum s-a mai 
arătat, oamenii au atribuit însuşiri simbolice culorilor încă 
din cele mai vechi timpuri, începînd cu roșul, pe care-l socoteau 
elementul vital fundamental. Dar evoluţia istorică a făcut 
ca, de multe ori, valorile simbolice ale culorilor să se diferen- 
ţieze, uneori radical, de la un popor la altul, de la ţară la ţară, 
sau de la un continent Ia altul. Dacă n-ar fi decit să amintim 
de faptul că în vreme ce în Europa — ca şi în alte multe părți 
ale lumii — culoarea doliului este, în general, negru, 
în China doliul este simbolizat cu alb. lar întinsele 
studii ale lui Goethe în domeniul culorilor, datînd de la în- 
ceputul secolului al 19-lea, arată mai întîi că popoarele pri- 
mitive şi copiii au o mare înclinaţie spre culori calde, vii, 
ca de pildă roșu, precum şi pentru amestecul pestriţ de culori 
diferite. EI constată, de asemenea. Că popoarele din sudul 
Europei — Grecia. Italia, Spania — poartă haine foarte viu 
colorate, în vreme ce în nordul continentului cromatica veşt- 
mintelor e mai potolită. Tot așa, observă că cromatica haine- 
lor depinde şi de caracteristicile oamenilor sau de anumite 
situaţii. Naţiunile pline de viață ca francezii — spune Goethe — 
iubesc culorile vii, mai ales cele calde, în vreme ce popoarele 
mai puţin expansive, ca englezii sau nemţii, iubesc galbenul 
ca pielea sau ca paiul, cu care asortează albastrul închis. 
Culoarea îmbrăcămintei — spune tot el — corespunde. şi 
caracterului, sexului sau  virstei persoanelor. Astfel, femeilor 
tinere le plac culorile trandafirii şi cele verzi ca marea, pe cînd 
cele în vîrstă preferă violetul şi verdele închis ; blonda este 


19 


atrasă de violet şi galben deschis. pe cînd bruna, spre albastru 
şi roşu cinabru ş.a.md. 

Observaţii foarte interesante din acest punct de vedere s-ar 
putea face şi asupra deosebirilor coloristice dintre costumele 
populare ale diferitelor regiuni ale țării noastre. Aşa, de pildă, 
nu numai că paleta coloristică identifică o anume arie fol- 
clorică, dar uneori, ca în Maramureș, combinaţiile coloris- 
tice ale zadiei, purtate de femei. indică chiar exact satul căruia 
acestea aparțin. 

Dar principalele. valori simbolice pe care oamenii le-au 
atribuit culorilor privesc în mare parte noţiuni abstracte: 
dragoste, gelozie, nostalgie, credință etc. În ansamblu privit, 
procesul de simbolizare a culorilor, în cea mai mare parte 
încheiat prin veacul al 18-lea, a statornicit valori admise 
pînă azi, cel puţin în Europa sau în țările de tradiţie europeană. 
În rezumat. aceste atribuiri simbolice ar fi următoarele : 
cea mai luminoasă şi mai vizibilă culoare, galbenul, simboli- 
zează, pe de o parte, soare, lumină, măreție iar pe de alta. 
gelozie. invidie, oprobiu, primejdie de epidemie (steagul 
carantinei în porturi era galben, culoare ce se foloseşte, în 
general, ca semn de pericol). 

Portocaliul simbolizează văpaia soarelui, energie, bucurie, 
căldură, fructe şi cereale coapte. 

Roşul simbolizează focul, iubirea, pasiunea, lupta, revo- 
luţia, puterea, înalta justiţie, conducerea armatei etc. ; 

Purpura semnifica pompa. puterea, bogăţia etc. şi era — cum 
s-a mai spus — culoarea veştmintelor imperiale, papale şi a 
celor ale marilor prelați. 

Violetul, simbolizează umbra. bătrîneţea, credinţa, pocăinţa 
şi doliul, pentru marile figuri din biserica catolică. 

Albastrul semnifică infinitul, atmosfera, nostalgia, răceala, 
credința, dar şi doliul pentru anumite regiuni din China. 

Albastrul verzui (turcoaza) simbolizează cristalul, răceala. 
gheaţa, rigiditatea, apa. 

Verdele semnifică liniştea, natura, tinereţea, siguranţa, 
refugiul, speranţa. în Evul Mediu verdele mai simboliza 
iubirea, era culoarea călătoriilor. La musulmani verdele e 
culoarea sfintă, a profeuilui Mohamed. 

Albul înseamnă lumina. puritatea, castitatea. dar — cum 
s-a văzut — şi doliul, în China. 

Negrul, dimpotrivă, simbolizează . întunericul, doliul şi 


moartea, dar şi o anume demnitate a solemnităţii : hainele 
de ceremonie, fracul, smokingul etc. sînt de regulă negre. 
* 


Progresul cunoaşterii şi folosirii culorilor a căpătat, în 
Europa secolului al 18-lea, un ritm neobişnuit de rapid, da- 
torită lărgirii orizontului general, fie prin arte şi ştiinţe: 
să nu uităm că în acest veac s-a născut chimia modernă, ceea 
ce a determinat o mare producție de coloranţi ; fie prin că- 
lătorii şi comerţ, care au mărit considerabil importul de co- 
loranţi vegetali, mai ales din America şi Asia. 

Cel mai vizibil aport al chimiei din acest veac la dezvoltarea 
producției coloranților constă în fabricaţia sintetică : se pre- 
parau acum în laborator unele culori ce se folosiseră în stare 
nativă sau, mai ales, se obțineau culori noi. Or tocmai dez- 
voltarea domeniului prin culori noi, tonuri mai intense, mai 
strălucitoare, precum şi o varietate de nuanțe ce a crescut 
vertiginos ca număr, marchează, în ultimele trei secole, nevoia 
mereu mai mare de culori a lumii moderne. Ca termen de 
comparaţie să luăm cercetările învățatului german Tobias 
Mayer, din cea de-a doua jumătate a veacului al 18-lea : el 
aprecia, cel puţin teoretic, că ochiul omului poate distinge 
peste 800 de tonuri. Cifră enormă în raport cu numărul de 
culori folosit pînă atunci. Dar de la această cifră şi pînă la 
aprecierile de azi, cînd omul poate distinge — pare-se — multe 
zeci de mii de tonuri, dacă nu chiar 200 000 de nuanţe şi vreo 
10 milioane de variaţii colorate, este un salt care dovedeşte 
că procesul dezvoltării percepției coloristice nu are graniţe. 

Una dintre primele descoperiri ale chimiei culorilor din 
secolul al 18-lea a fost cea a albastrului de Prusia, preparat 
în 1710 şi cea a așa-numitului verde de Braunschweig, prin 
1760 — ambele în Germania. În 1780 se fabrică apoi albul 
de zinc, în 1793, un verde sintetic — oxidul de crom şi în 
1799, albastrul cobalt, toate în Franţa. În veacul următor 
apar noi culori sintetice ca așa-numitul verde de Schwein- 
furth (arseniat şi acetat de cupru), albastrul ultramarin (o 
combinaţie de silicat de aluminiu, silicat de sodă şi sulfură 
de sodiu) etc. 

O însemnătate aparte pentru evoluția cromaticii şi, mai ales, 
pentru cea a picturii, a avut-o descoperirea sulfurilor de 
cadmiu, pe la 1830, din care s-a preparat o gamă nouă de 
galbenuri şi portocaliuri intense şi strălucitoare. Roşurile 


de cadmiu (seleno-sulfuri de cadmiu) aveau să obțină mult 
mai tîriu, abia în 1912. 

În 1849 s-a preparat cinabrul stacojiu din iodură de mercur, 
iar în 1859, violeturile de cobalt (combinaţii de fosfat de co- 
balt cu aluminiu şi amoniu). Verdele de cobalt (amestecuri 
ale oxidului de cobalt cu oxid de zinc) avea să fie descoperit 
abia la finele secolului al 19-lea. În ultima parte a veacului, 
la 1870, au fost descoperiţi şi compușii titanului, din care s-a 
preparat un nou alb. În sfirşit. tot în secolul trecut s-au pre- 
parat şi ocrurile sintetice, așa-numitele culori mars : galben 
brun, violet, roşu şi portocaliu. Gama culorilor mars — com- 
binaţii de hidroxid de fier cu oxid de aluminiu, ghips, oxid 
de zinc și cretă — s-a răspîndit rapid atit în pictură, cît şi în 
boiangerie. 

Dar o adevărată revoluţie în industria culorilor, cu nebă- 
nuite repercusiuni în cromatica mediului nostru înconjurător, 
în general, a produs-o descoperirea ci sau a fenylaminei 
în gudroanele de huilă. Faptul a dus, pînă la urmă, la prepa- 
rarea mai multor zeci de substanţe colorante — solide, lichide 
şi gazoase — de o mare intensitate şi strălucire, ce acoperă 
practic toată gama de culori. Prima descoperire a anilinei 
(un alcaloid organic) s-a făcut în 1826, în procesul distilării 
indigoului, de către chimistul german Otto Unverdorben, 
pe atunci în virstă de numai 26 de ani. Denumirea noii sub- 
stanţe derivă de la anil, cuvînt însemnind în limba portugheză 
lichidul roşu-violaceu pe care-l aruncă, în caz de primejdie, 
o scoică de pe coastele Portugaliei : o materie colorantă ase- 
mănătoare cu anilina. 


Dar, pînă la producţia industrială, curentă, a coloranților 
de anilină şi pină la găsirea celor mai bune metode pentru 
folosirea lor în toate domeniile au mai trebuit să treacă peste 
treizeci de ani de cercetări intense ale multor chimişti englezi, 
germani sau francezi. 


Principalii coloranţi de anilină sint: roşurile violacee 
obţinute din colorantul numit fuxină sau violamină şi din 
rozanilină. De obicei aceste roşuri violacee se numesc : roșu 
de anilină, rozeină, roşu Magenta sau roşu Solferino. La 
prepararea fuxinei se mai obțin ca produse secundare : fosfina 
galbenă (numită uneori granată. xanthină sau fuxină galbenă), 
movanilina sau moveina, un colorant brun castaniu şi chrysa- 


nilina, un colorant ocru auriu. lar din rozanilină se mai pre- 
pară : violetul de metyl — numit şi violet de Paris sau dahlia : 
verdele de anilină, varietăţi ale albastrului de Lyon, precum și 
galbenul de anilină sau aurinul. 

Urmările răspîndirii culorilor de anilină au fost conside- 
rabile. Ele au adus o paletă nouă în cele mai diverse domenii : 
de la industria textilă, pînă la țesăturile populare, de la in- 

dustria ceramicii, pînă la pictură. Culorile de anilină sînt. 
pe de o parte, mult mai intense şi mai strălucitoare decît 
culorile vegetale, de pildă, şi, pe de altă parte, mult mai re- 
zistente. Privind un covor oltenesc vechi, vedem imediat cu 
ce fel de culori a fost vopsit : dacă ele sînt foarte șterse. înseamnă 
că s-au folosit coloranți vegetali ; dacă, dimpotrivă. culorile 
sînt încă vii, firele au fost vopsite sigur cu anilină. 

Coloranţii de anilină au constituit însă şi o primejdie este- 
tică, favorizînd acorduri coloristice strisătoare, precum. și. 
în general, înclinația spre o cromatică prea vie. Fenomenul 
se repetă în zilele noastre cu aşa-numitele culori „electrice“ 
sau „fosforescente“, ce par de la distanță că ard. 

Pe la finele secolului al 19-lea şi-au adus contribuţia şi 
chimiştii români în domeniul coloranților. Astfel, dr. Constan- 
tin Istrati a descoperit o nouă categorie de coloranţi, pe care 
i-a numit franceină — invenție patentată în Franţa, bucurîn- 
du-se de bune aprecieri internaţionale. Dintre continuatorii 
operei sale s-au relevat apoi A. Obregia, cu elevul său C. V. 
Gheorghiu, la Iaşi. şi Ştefan Minovici, la Bucureşti. Acesta 
din urmă s-a ocupat cu precădere de compușii coloranților 
fenozinici sau fenoxozinici : imidazoli și axazoli. 

* 


Cadrul restrîns al lucrării noastre nu ne îngăduie să exa- 
minăm marea contribuţie adusă de pictorii din toată lumea 
la progresul cunoaşterii şi folosirii culorilor din ultimele 
cinci veacuri, adică de la Renaștere pînă azi. Ne vom rezuma 
de aceea doar la a aminti cîte ceva despre rolul de seamă 
jucat de artiştii din România în acest domeniu. Colorişti 
prin excelență, continuind firesc pasiunea pentru culori a 
olarilor şi țesătorilor ţărani. precum şi cea a zugravilor freschi- 
ști din Evul Mediu, pictorii de la Bucureşti. Iaşi sau Craiova. 
pînă la cei din Baia Mare. au contribuit, în ultimele două 
veacuri. la progresul universului colorat. 

Virtualmente, şcoala românească de pictură modernă în- 

cepe cu Nicolae Grigorescu (1839 - 1907), cel care, spre 
sfirşitul veacului, a adus lurnina şi natura în tablou. Ela început 
lupta împotriva picturii cenușii, convenţionale, în care orien- 
tarea academistă îneca puținele încercări de a elibera culoarea 
(ca de pildă ale lui Tattarescu sau Aman), învăţindu-ne să 
privim natura, aerul şi reverberaţiile sale (fie. 68). 


Pasul următor al progresului a fost marcat apoi, în aceiaşi 
ani, de opera lui Ion Andreescu (1850—1882), care a depăşit 
anumite note idiliste din pictura lui Grigorescu, prin eravi- 
tatea şi adîncimea viziunii sale, prin faptul că diferenţia lu- 
minile colorate, relevînd cromatica zonelor de umbră (fia. 69). 

Dar cel care a făcut să triumfe culoarea în arta românească. 
cel care a aprins literalmente pictura noastră modernă. a 
fost Ştefan Luchian (1868— 1916). În anii maturității sale el 
înlătură total modulaţiile cenușii. instaurînd domnia stră- 
lucitoare a culorii pure, cea a contrastelor dintre tonurile 
calde și cele reci, precum şi cea a contrastelor dintre tonurile 
calde închise şi deschise, ş.a.m.d. (fig. 70). Ceea ce îl îndri- 
tuia pe Francisc Şirato să afirme că „pictura lui Luchian 
este o artă senină, prețioasă ca materie, strălucind de culoare, 
simplă ca prezentare şi uşor de înțeles, Plecînd de la armoniile 
cromatice ale covoarelor româneşti sau de la cele ale oalelor 
smălțuite, pictorul socotea culoarea ca pe unul din atributele 
esenţiale prin care se poate deosebi pictura unui popor de a 
altuia“. 

Dar deşi foarte caracteristic românească. opera lui Lu- 
chian are o incontestabilă valoare universală. 

Pictorii români din prima jumătate a secolului nostru au 
fost profund influențați de arta lui Luchian. Departe însă de 
a-i fi fost imitatori. fiecare afirmîndu-și propria personalitate, 
un Gheorghe Petrașcu (1872—1948) — fig. 71. Francisc 
Şirato (1877-1953) — fig. 72, Theodor Pallady (1871 — 1948) 
— fig. 73, Nicolae Tonitza (1886 - 1940) — fig. 74. Ştefan 
Dimitrescu (1886—1933) — fig. 75, Iosif Iser (1881—1956) 
— fig. 76, Nutzi Acontz (1894—1957) — fig. 77, Vasile Po- 
pescu (1894—1944) — fig. 78. au continuat tradiţia supre- 
maţiei culorii. 

Puterea cromatică caracterizează, în general. mai toată 
pictura contemporană din România. de la un Nasy Imre 
(1893—1976) — fig. 79, M. W. Arnold (1897—1946) — fig. 80, 
Corneliu Baba (n. 1906) — fig. 81 sau Alexandru Ciucurencu 


(1903—1978) — fig. 82. pînă la Ion Popescu Negreni (n. 1907 
— fig. 83 sau Ion Gheorghiu (n. 1929) — fig. 84. 


* 


Nu putem încheia sumara noastră trecere în revistă a apor- 
tului românesc la coloristica picturii moderne. fără a mai 
aminti cel puţin de consideraţiile lui N. Tonitza care afirma 
că „Pictura este în primă şi ultimă analiză culoare. Pentru 
un colorist miezul suculent al unei rodii e mai pregnant decît 
frumuseţea unei statui antice“. În cartea sa. intitulată „Note 
despre pic -. el a consemnat multe păreri prețioase. fie 
despre culoare, fie despre tehnica picturii, fie despre întoc- 
mire” paletelor. 

Ca mulți alți pictori ai secolului nostru. Tonitza începe 
pictura cu muzica : „Paleta cu vopselele de 
să fie pentru pictor ceea ce pentru un muzician 
e orchestra diversele ei instrumente“. Tonitza arată apoi 
cum trebuie să fie aranjate culorile pe pal „S-a constatat 
din practică spunea el că culoarea care se cheltuieşte 
cel mai mult şi de care avem nevoie la fiecare clipă e albul. 
Deci trebuie aşezat astfel pe paletă, ca să-l avem oricind şi 
imediat la îndemînă. Cum albul, pe de altă parte, intră în 
combinația tuturor culorilor, locul lui e limpede hotărît 
miilocul paletei, între toate celelalte culori. 

S-a băgat de seamă pe urmă — spune mai departe Tonitza — 
că galbenurile sînt. după alb. culorile de care avem mai multă 
nevoie în timpul lucrului. Şi s-au aşezat spre dreapta paletei. 
fiindcă dreapta paletei este. pentru pensulă. mai comodă 
decît stînga. S-au aşezat apoi. în stînga paletei. culorile de 
care ne servim aproximativ mai rar: roşurile. albastrurile 
și negrul. S-au gradat, în sfirşit, aceste culori şi s-au învecinat 
după puterea lor de lumină și treapta lor de simpatie, astfel 
ca albul să rămînă un centru de lumină, spre dreapta şi spre 
stinga căruia — prin celelalte vopsele — lumina să scadă 
către extremităţile paletei (...)“ 

Pictorul indică apoi schema unei „palete bogate“, „cu 
ajutorul căreia pot fi atacate aproape toate motivele şi pro- 
blemele picturii : verde smaragd. Siena naturală, ocru galben, 
galben de cadmiu mijlociu. galben de cadmiu citron. alb de 
zinc, galben de cadmiu portocaliu. roşu de cadmiu deschis. 
garanța închisă, roşu Pozzuoli, Siena arsă, albastru cobalt, 
ultramarin“. 


prin a compa 
pe ea ar !ebui 

Dar pentru a se ajunge la o perfectă stăpinire a culorilor, 
Tonitza propune experiențe treptate, mergînd de la palete 
cu mai puţine tonuri, spre altele cu tonuri mai numeroase. 
EI mai propune şi un alt fel de a compune paletele, după 
modul în care vor fi folosite : în lumina de interior, a atelie- 
rului sau în aer liber. Astfel, prima din cele cinci etape propuse 
de pictor pentru studiu în interior și mai ales pentru figuri 
şi portret. ar avea trei variante, fiecare doar cu cîte trei culori 
plus alb. În prima variantă, paleta conține ocru galben deschis, 
alb de zinc, Sienna arsă și negru de fildeş. În a doua, se înlo- 
cuiește negrul cu ultramarin închis, iar în a treia, cu albastru 
de cobalt închis. 

În a doua etapă cromatică a studiului în atelier, paleta cu- 
prinde patru culori plus alb. Astfel, în prima variantă s-ar 
folosi: ocru galben deschis, alb de zinc, roșu Pozzuoli, Siena 
arsă şi negru de fildeş, în a doua se înlocuiește negrul cu ul- 
tramarin închis şi în a treia, cu cobalt închis. 

În a treia etapă a studiului de interior, paleta are, după 
propunerile lui Tonitza, cinci culori plus alb : Sienna naturală, 
ocru galben deschis, alb de zinc, roşu Pozzuoli, Siena arsă şi 
negru de fildeș : și la fel ca mai înainte, se înlocuieşte apoi 
negrul fie cu ultramarin închis. fie cu cobalt închis. 


Etapa a patra ajunge la şase culori plus alb : verde smaraed. 
Siena naturală, ocru galben deschis, alb de zinc, roşu Pozzuoli, 
Siena arsă și neeru de fildeş (ce va fi înlocuit ca mai înainte). 

În sfirşit ultima etapă, a cincea. âtinse maximum de culori 
pe paletă — şapte plus alb: verde smarald. Siena naturală. 
ocru galben deschis, galben de cadmiu mijlociu. alb de zinc 
roşu Pozzuoli. Siena arsă şi negru de fildeş, precum şi cele 
două variante. ca mai, înainte. 


Paleta primei etape cromatice pentru „exerciţiile de peisaj 
luminos“ cuprinde — după Tonitza —. de asemenea. trei 
culori. plus alb : galben de cadmiu circa, alb de zinc. lac de 
alizarină (roşu) şi ultramarin deschis : şi o variantă în care 
ultramarinul e înlocuit cu cobalt. A doua etapă de “studiu 
în exterior presupune patru culori. plus alb: aci intervine. 
în afara culorilor de mai înainte. Sienna naturală. În a treia 
etapă se adausă verdele smarald înainte de Sienna naturală, 
iar alizarina este înlocuită cu lac de saranţa închis. În a patra 
etapă de studiu în aer liber apare portocaliul “— între Sienna 
naturală și galbenul de cadmiu citron. Tar în ultima etapă. 


a cincea. paleta cu şapte culori plus alb se prezintă astfel : 
verde smarald. Sienna naturală. ocru deschis. ealben de cadmiu 
citron. alb de zinc. roşu de cadmiu deschis. lac de garanță 
închis şi fie ultramarin închis. fie cobalt deschis. 


* 


în viaţa zilnică a oamenilor este 
actuala fază a 


Însemnătatea culorilor 
azi poate mai mare ca oricînd în istorie. În 
cunoştinţelor. culorile devin o putere în stare să acţioneze 
spre binele nostru. în cele mai diferite domenii : de la me- 
dicină şi învățămînt. pînă la ridicarea productivității muncii. 
pentru crearea unui cadru de viaţă calmant. sănătos, pentru 
educaţia estetică a oamenilor ş.a.md. 

Ele pot deveni. tot atit de bine. un duşman al mediului. 
o sursă de poluare estetică. de Kitsch. 

lată de ce producția culorilor şi a obiectelor colorate 
foarte mare — trebuie să fie rieuros controlată şi orientată 
spre ridicarea calitativă a mediului nostru înconjurător. 

În ansamblu. problemele pictorului sau ale oricărui om ce 
mînuieşte culorile sînt altele decit problemele cromatice ce 
se pun fizicianului, chimistului. psihologului. fiziologului. 
pedagogului sau inginerilor. Totuşi. ele aparţin. toate. uneia 
şi aceleeaşi sfere de viaţă umană, ce nu poate fi împărțită în 
sectoare diferite. Departe de a avea mai multe căi de apre- 
ciere. omul simte fenomenele coloristice în general. Aşa, de 
pildă. judecata sa artistică nu poate fi despărțită de cea prac- 
tică. strict utilitară. Nevoia de armonie coloristică. de frumos. 
nu poate fi despărțită de foame şi sete. de nevoia de odihnă, 
într-un cuvînt ; de întreaga sa viaţă. 

De aceea soluţiile feluritelor şi gravelor probleme pe care 
le pune azi coloristica mediului nostru de viață zilnică nu pot 
fi găsite decît prin conlucrarea cea mai strînsă a tuturor celor 
care cercetează, într-un fel sau altul, universul culorilor. 
Şi aceasta cu atit mai mult cu cît influențele pe care le exercită 
culorile asupra oamenilor nu se datorese unor cauze miste- 
rioase. Ele pot fi perfect cunoscute. cercetate şi analizate. 
prin toate metodele. de către oamenii de ştiinţă. în colaborare 
cu artiștii. 


- azi 

DICȚIONAR SUMAR DE CULORI 


ALB AMESTECAT : carbonat bazie de plumb, oxid de zinc +; dioxid 
de titan. Adică alb de plumb, amestecat cu alb de zinc de titani 

ALBASTRU DE COBALT : colorant ce amintește de ultramarinul na 
Pi. aluminat de cobalt. Alte denumiri: albastru celest, albastru 
Thenard. 

ALBASTRU DE PRUSIA : ferocianură de fier : 
Vaietate de nuanţe, Alte denumiri : albastru cyanic, 
de Berlin, Milori. 

ALUASERU ULTRAMARIN : 1. — Natural, se prepară din lapi>: 

IS. _ Sintetie, ultramarinul desehis se prepară din : silicat. de 
sodiu şi aluminiu : iar cel închis. din șilieat de sulf. Alle d i 
Uitramarin Guimet (dubă numele descoperitorului, culorii 

ALB DE PLUMB sau CERUZĂ : carbonat bazic hidra! 4 de plumb; 
B Did din descompunerea unui oxid de plumb cu aju Drul acidului 
"Tonic. Culoarea se înnegreşte în contact cu vaporii J* hidrogen 
Cabo și este, în general. foarte toxică. Diferite denumiri ce «respună 
Sucuri şi unor preparări diferite : alb de Kremnitz, de Krems, de Ham 
burg alb venețian, olandez, tirolez, Clichy. Thenard, de aruint, Pet velo 
(alb ca perla). 

AL( DEZÂNC : oxid de zinc. Culoarea a fost preparată încă în 1780, 
Dar abia din 1840 s-a putut obține 0 materie ieftină, neotrăvitoare: 
câze să poată înlocui albul de plumb, Totuși. culoarea are o capacitiie 
Care SĂ Pia ce acoperire, crapă uşor şi se usucă greu în amestec cu ule- 
iul. Alte denumiri:. alb chinezesc, Nihilum album, Zinkblumen (în 


colorant cu o mare 
albastru ;de Paris, 


germană : Mori de zinc). 
ALB DE TITAN + dioxid de titan : 
perire. 


albul cu cea mai mare putere de aco- 


colorant roşu extras din rădăcina de roibă (garanţă — 

î : rubia tinetorum), din care se prepară lacul de garanţă. 

numele pie i purpurina sînt cele două materii colorante aflate în 

fost descoperită în 1826, fixin- 
radăenna roi materie naturală pe alumină şi obținindu-se astfel lacuri 
Cit abile : cărămizii, stacojii, portocalii, purpurii. violete ele. 2. oo 
admire e e arina a fost preparată în 1868 din antracen (carbură de 
hydrogen extrasă din gudron de: 
nuanţe mai puțin delicate ca alizarina naturală, 

ANILINA sau FENYLAMINA : alealoid organic — CYEPAZII! — des 
coperit în procesul distiării indigoului, în 1826, de chimistul germ 
COPT pverdorben și care devine apoi baza unei serii foarte variate de 
coloranţi. 

BISERU (itanceză — bistre ș germană — Bister): negru brun, din ne- 
rul de fum rezultat din arderea lemnului de fag. 

BRUN DE KASSEL: culoare brună, închisă, de mai multe nuanţe: 
preparată dintr-un cărbune de turbă. O, culoare foarle asemănătoare 
prepot tul de KSIn. Alte denumiri : Brun Van, Dyck. brun spaniol. 

CAST GALBEN și PORTOCALIU : coloranți foarte strălucitori, 
din sulfuri de cadmiu. 

CADMIU ROŞU : coloranți roşii foarte frumoși, de diferite nuanţe, 
obținuți din selenio-sulfuri de cadmiu. 

CARMIN : culoare al cărui principi 
mizul. Alte denumiri : lac de cirmiz, 
miinchenez. 

CIRULEUM : Albastru din staniat de cobalt. 

O NABRU : colorant roşu stacojiu, din sulfură de mercur, în stare natur 
VAS minereu. Grecii antici îl numeau milos. Alte denumiri : în 
mat ceză - Vermillon de Chine, Vermillon anglis ; germană — Zimne 
ber. 


acidul carminie — este cîr- 
lac florentin, lac parizian. lac 


— CÎRMIZ : culoare roşie ce se obţine: 1. — fie dintr-o plantă erbacee 
numită rumeioară sau rumenioară (științific — Phytolaca decandra) : 
2. — fie din gogoşile unei insecte, coşenila (latineşte — coccinus). 
ce va fi importată mai tirziu şi din Mexic : coccus cactis. 

— GALBEN DE CADMIU : sulfură de cadmiu. 

— GALBEN DE CROM : cromat de plumb. Alte denumiri : galben regal, 

galben de Kbin, de Paris, de Leipzig. 

GALBEN DE NAPOLI : cunoscut în Italia încă din secolul 15 sub numele 
de Giallorino, a cărui compoziție era, pare-se, antimoniat de plumb 
natural. Azi culoarea se obține în mai multe feluri, printre care şi din 
sulfură de cadmiu -+ oxid de zinc. 

— GALBEN DE ZINC sau GALBEN CITRON : culoare galben-verzuie. 
din bicromat de zinc şi cromat de potasiu. Alte denumiri : franceză — 
jaune bouton d'or (galben floare broștească). 

— GALBEN INDIAN : culoarea organică, galben aurie, foarte transparentă. 
ce se aducea din India şi a cărei compoziţie chimică naturală este : 
sare de magneziu a acidului euxantinic în amestec cu oxid de magneziu. 
Azi se prepară sintetic în mai multe feluri, printre care şi din sulfură de 
cadmiu, amestecată cu un pigment organic. 

— GARANȚIA, lac de : colorant de diferite nuanţe aurii, roşii şi trandafirii. 
ce se obține din rădăcini de roibă (Rubia tinetorum). Alte denumiri 
roşu indian, roșu de Adrianopole, Krapp-lack, roşu Madera. 

— INDIGO (latină — indicum : greacă — indikon) 1. — colorant vegetal 
extras din planta indigofera tinctoria. 2. — Pe cale sintetică, indigo- 
tina, principiul colorant al indigoului, a fost preparată în 1897. 

— LAPIS—LAZULI sau LAZURIT : mineral albastru (silicat de aluminiu. 
sodă şi calciu), cunoscut din Antichitate, din care, printr-un procedeu 
complicat, se obţine un colorant ultramarin magnific, dar foarte scump. 
Pigmentul se mai numeşte: „cenușă de ultramarin“. 

— MAGENTA : culoare roşie purpurie deschisă, extrasă din rosanilină. 
— MALACHIT : mineral verde (carbonat hidratat natural de aramă), a 
cărei pulbere era folosită, în antichitate, ca pigment colorant. 

— MARS: coloranți sintetici, galbeni, roşii, portocalii, bruni sau violeți, 
pe bază de oxizi de fier şi alte substanțe. 

— MINIU : oxid roşu de plumb. A fost descoperit în Antichitate de pictorul 
grec Nicias (sec. IV î.e.n.) — după spusele lui Plinius. Romanii îl 
mai numeau cerussa usta sau sandaracha. Alte denumiri : roşu Saturn, 
roşu de Paris : în germană Mennige. 

— NEGRU DE FAG : din arderea ramurilor tinere de fag. 

— NEGRU DE FILDEŞ ; din fildeş ars. Prin generalizare, se numeşte așa 
orice negru obținut din arderea unor oase. 

— NEGRU DE PIERSICĂ : din arderea sîmburilor de caisă, piersică sau 
migdale. 

— NEGRU DE PLUTĂ : din arderea plutei. 

— NEGRU DE STRUGURI sau de VIȚĂ DE VIE : din arderea viței ti- 


] 


nere. 
— OCRU GALBEN : pigment natural în care hidroxidul de fier este amestecat 
cu silicați de aluminiu (argilă). Culorile variază de la galben la auriu și 


portocaliu. Alte denumiri : pămînt de Italia, ocru auriu etc. 

— OCRU ROŞU : pigment natural din aluminosilicaţi şi oxizi de fier. anhidri. 
avînd multe variante de nuanţe : roșu indian, persan, roşu Pozzuoli ete. 

— PĂMÎNT DE SIENNA, natural şi ars : silicat de fier ; o varietate de 
ocru cu un conţinut mult mai mare de oxid feric şi avind bioxid de sili- 

ciu care înlocuiește în mare parte argila. 

— PURPURA : 1. — Colorant roşu-violet foarte scump, extras din unele 
scoici marine ; în grecește — porphyra, în latineşte — murex, ostrum 
sau purpura. 2. — Purpura se mai Obține și din lacuri vegetale de ga- 
ranţă sau 3. — sintetic, de pildă : roşu de cadmiu purpuriu (selenio- 
sulfura de cadmiu). 

— ROŞU ENGLEZ : oxid de fier anhidric. Alte denumiri : Caput mortum, 
roşu pompeian. 

— SANGUINA : oxid roşu de fier, natural. În Antichitate se aducea din 
Sinope, localitate pe coastele Mării Negre, de unde numele de sinopis 
(ereceşte) sau sinopica (latină), 

— SEPIA : 1. — culoare brună, transparentă, ce se obține din materia colo- 
rantă secretată de unele moluște mediteraneene. 2. — Sintetic, sepia 
se prepară din ulmine, substanţe organice brune și negre, 

— TURCOAZ, Albastru : ftalocianină de cupru ! oxid de zinc !- policlo- 
rură ftalocianină de cupru. 


— UMBRA — naturală și arsă : bastardizarea numirii „pămînt de Umbria“, 
pigment natural, mineral, brun castaniu, asemănător din punct de ve- 
dere chimic cu ocrurile, dar avind şi o doză mare de hidroxid de man- 
gan. 

VERDE DE CHINA : colorant vegetal extras din boabele de. nerprun 
(Rhamnus catharticus) — în românește : pațachina, salba moale sau 
verigariu. 

— VERDE DE COBALT : colorant cu nuanțe variate, obținut dintr-o 
combinație de oxid de cobalt, cu oxid de zinc ; numit şi verde Rinnman 
(după numele descoperitorului). 

— VERDE DE CROM: culoare strălucitoare, dar nu țipătoare, obținută 
din oxid anhidru de crom. 

— VERDE PAOLO VERONESE : arseniat de cupru — culoare străluci- 
toare, verde deschis, asemănătoare cu verdele Scheele şi verde de 
Schweinfurth. 

— VERDE SMARALD : culoare foarte frumoasă din oxid de crom hidratat. 
Alte denumiri : verde cromoxid, Verde Pannetier ; în engleză — vi- 
ridian. 

— VERMILLEN (franc.) : culoare roşie vie (vei CINABRU), 

— VIQLET DE COBALT : culoare asemănătoare cu Mageni 
cobalt aluminiu + fosfat de cobalt amoniu. 

— VIOLET MINERAL : culoare asemănătoare cu violetul de cobalt, din 
fosfat de mangan. Alte denumiri : violet de Niirnberg, violet permanent. 

— VIOLET ULTRAMARIN : se prepară din albastru ultramarin, tratat cu 
aer şi acid clorhidric, clorură de amoniu şi azotat de amoniu, precum 
şi vapori de apă şi clor. 

— ZINNOBER (germ.) : vezi Cina. +. 


: fosfat de 


—— 


CULORILE PRIMARE 


ALBASTRU DE PRUSIA (CIANIC) 


CULORILE COMPLIMENTARE 


CERCUL CROMATIC 
DUPĂ IOHANNES ITTEN 

Încercaţi să creaţi supra- 
feţe modulate din între- 
pătrunderea diferitelor 
culori în pete, puncte, 
linii amestecînd şi negru 
sau alb în culori ; precum 
şi alternînd culorile cu 
puncte albe sau negre. 


CONTRASTUL DE LUMINĂ SI UMBRĂ 


25. Cenuşiurile neutre capătă viaţă şi rost, în alătu- 
rarea cu alte culori. Încercaţi contraste în sine cu 
cenuşiu şi roşu, folosind şi suprafeţe de negru şi 
alb sau variante cu orice altă culoare, întovărăşite, 
subliniate sau scăzute de cenuşiri. 


27. TONURI RUPTE 


ŢI | i 


31. Căutaţi-vă ideile pentru aceste exer- 
ciţii în mediul înconjurător : cireşe 
coapte cu frunzele lor, lampioane 
luminate pe un cer de noapte, caise 
într-o farfurie albastră ş.a.m.d. 


32. Mai încercaţi astfel de con- 
traste şi între alte perechi de 
culori luminoase şi mai întu- 
necate. 


RECE 

% CONTRASTUL SIMULTAN 


53. De toate aceste efecte ale interinfluenţelor, ale legilor contrastelor simultane, trebuie ținut neapărat 
seama în compoziţia coloristică a unui panou mural, a unei tapiserii, într-un aranjament interior şi 
chiar în agortarea pieselor vestimentare. De aci nevoia unei schiţe premergătoare oricărei lucrări 
definitive, singurul mijloc de a controla efectul final. Deoarece nimic nu poate fi perfect codificat, 
dinainte „programat“, nici chiar atunci cînd credem că am respectat riguros legile coloristicei. Regu- 
lile fundamentale ale cromaticei variază atit de mult în aplicaţiile lor, încît fiecare caz este unul aparte. 


54. 

1. Culoare pură 

2. Amestec cu alb 

3. Amestec cu alb şi negru 
4. Amestec cu negru 

56. Sînt suficiente dungile subțiri de roşu luminos sau de alb, pentru a compensa su- 
prafețele mari, întunecate ale acestui studiu pentru 0 țesătură. 


6. — 
Pictură 
murală 


Sakkara 
prima jum. 
k a mil. II 
$ î.e.n. 
57. Pictură murală din peştera de la Altamira — 
Spania ; Paleoliticul superior. 


ERIE RETR pr isi 
58. Pictură murală etruscă ; sec. VII î.e.n. 
59, 
i Mozaic 
bizantin, 
a! Ravenna 
î A Sec. VI. 


egipteană : 


ic SP Se Pa Ra 


62. Vitraliu din Catedrala de la Strassbourg s 
(1170—1180) : Împăratul Carol cel Mare. 63. Scoarţă oltenească ; detaliu. 


61. Pictură murală cretană : Palatul din 
Cnossos, detaliu : aşa-numita „Pari- 
ziană“, cca. 1500 î.e.n. 


64. Ţesătură bizantină ; 
brocart. 


65. Vas de porțelan ja- 
ponez (desenul deco- 
rativ.desfăşurat). 


66. Lampă de 
smălțuită ; 
sec. XIV. 


sticlă 
Cairo 


67. Jan van Eyck: Băr- 
bat cu tichie albas- 
tră (1430— 35). 


68. Nicolae Grigorescu : Fete torcînd la poartă 


69. lon Andreescu : Pădure desfrunzită 


70. Ştefan Luchian : Scurteica verde 

71. Gheorghe Petraşcu : 


Natură moartă, aur și argint 

73. Theodor Pallady : Flori şi cană de ceai 


75. Ştefan Dimitrescu : Peisaj din Balcic 


76. Iosif Iser : Tătăroaice 


ŢI 


78. Vasile Popescu : Ecluza 


77. Nutzi Acontz : Natură moartă 


79. Nagy Imre : Peisaj din Jigodin 


80. M. W. Arnold: Veneţia 


Nu putem încheia această sumară convorbire despre culori, * 


fără a menţiona cel puţin faptul că folosirea şi amestecul culo- 
rilor este un proces mult mai complicat decît pare la prima 
vedere. Conform constituţiei sale chimice, fiecare colorant 
are anumite calități sau defecte ce trebuie să fie neapărat cu- 
noscute şi luate în consideraţie. Astfel, rezistența la contactul 
cu aerul şi lumina în timp, sau înnegrirea, pierderea intensi- 
tăţii, alterarea generală a nuanţei ş.a.m.d. decid viața unei 
picturi, a unei tapiserii etc. 

Mai primejdioase sînt, uneori, interacțiunile chimice dintre 
culorile ce intră într-un amestec. De aceea, fabricile sînt 


obligate să indice nu numai compoziţia exactă a fiecărei culori, 
dar şi care sînt culorile ce nu trebuie amestecate între ele. 
Tot aşa, trebuie să se țină seama şi de reacţiile coloranților, 
în funcţie de liantul lor (ulei, diferite cleiuri, emulsie de ou, 
ceară, var etc.) în funcţie de suportul pe care sînt aplicaţi 
(pînză, carton, hîrtie, lemn, metal, lînă etc.), precum și față 
de felul cum au fost preparate sau nu, în prealabil, supor- 
turile. 

Dar toate aceste reguli şi încă multe altele se învață şi 
se practică treptat, în şcolile sau la cursurile de specialitate 
şi, mai ales, printr-o îndelungată experiență personală. 

